Kommunalbestyrelsen: 17-12-2015 kl. 18:00\n17-12-2015 kl. 18:00\nåbent 2 Beslutning om fusion af Østkraft og Bornholms Forsyning\nåbent 3 Rammer for fusion af Østkraft og Bornholms Forsyning\nåbent 4 Udpegning af medlemmer bestyrelse for fusioneret forsyningsselskab\nåbent 5 Forberedelse af ekstraordinær generalforsamling i Østkraft Holding A/S\nåbent 6 Forberedelse af ekstraordinær generalforsamling i Bornholms Forsyning A/S\nåbent 7 Øget kapacitet for asylansøgere\nåbent 8 Integration - tilførsel af ressourcer\nåbent 9 Boliger til kvoteflygtninge.\nåbent 10 Indskrivning til børnehaveklasser for skoleåret 2016-2017\nåbent 11 Revision af IT-strategien på skoleområdet\nåbent 12 Bright Park Bornholm\nåbent 13 Beskæftigelsesplan 2016\nåbent 14 Serviceydelser og takster for 2016 på kommunens plejehjem og plejecentre\nåbent 15 Evalueringsrapport af hjerneskadeprojekt\nåbent 16 Ligestillingsredegørelse 2015\nåbent 17 Ændring af færdselsret i Bodilsker og Poulsker plantager\nåbent 18 Behandling af høringssvar og endelig vedtagelse af lokalplan nr. 084 og kommuneplantillæg nr. 02 for et teknisk anlæg mm. i Allinge\nåbent 19 Samlet budgetopfølgning pr. 31. oktober 2015\nåbent 20 Likviditetsoversigter pr. 30. november 2015\nåbent 21 Anlægsbevilling til ændring af udearealer på Hans Rømer Skolen\nåbent 22 Anlægsbevilling til kabellægning af gadebelysning 2015 - II etape\nåbent 23 Anlægsbevilling til formidling af skibsbygningshistorien på Bornholm\nåbent 24 Kommunegaranti for byggekredit til udbygning af varmeværket i Hasle samt transmissionsledninger til Allinge og Klemensker\nåbent 25 Optagelse af lån vedrørende nye busser\nåbent 26 Godkendelse af regnskab 2014 og budget 2016 for de kommunale almene pleje- og handicapboliger\nåbent 27 Udpegning af medlem til Bornholms Vækstforum\nlukket 101 Lukket punkt: udbudssag\nI behandlingen af punkt 2 blev følgende erklæret inhabile: Morten Riis, Bo Haxthausen, Bjarne Westerdahl, Jesper Lindstrøm Larsen, Torben Rønne Larsen, Per Ole Petersen, Linda Kofoed Persson og Betina Haagensen. Liste O kan ikke medvirke i inhabilitets-erklæringen.\nSom suppleant for Morten Riis i behandlingen af punkt 2 er indkaldt Peter Andersen.\nListe O stiller forslag om, at punkt 7 løftes til en beslutningssag. Forslaget blev godkendt.\nBente Johansen blev erklæret inhabil i behandlingen af punkt 12.\nPer Ole Petersen blev erklæret inhabil i behandlingen af punkt 18 og 24.\nBetina Haagensen forlod mødet kl. 21.13 efter behandlingen af punkt 10.\n2 Beslutning om fusion af Østkraft og Bornholms Forsyning\nKommunalbestyrelsen skal træffe beslutning om, hvorvidt Østkraft Holding A/S og Bornholms Forsyning A/S skal fusioneres.\na) kommunalbestyrelsen beslutter, hvorvidt Østkraft Holding A/S og Bornholms Forsyning A/S skal fusioneres\nb) fusionen skal have regnskabsmæssig virkning fra 1. januar 2016 og forventes gennemført med endelig beslutning på selskabernes ordinære generalforsamlinger i maj 2016\nØkonomi- og Planudvalget den 8. december 2015:\nAd a) En fusion anbefales.\nAd b) Anbefales.\nKommunalbestyrelsen den 17. december 2015:\nFølgende blev erklæret inhabile og deltog ikke i behandlingen af punktet: Morten Riis, Bo Haxthausen, Bjarne Westerdahl, Jesper Lindstrøm Larsen, Torben Rønne Larsen, Per Ole Petersen, Linda Kofoed Persson og Betina Haagensen. Peter Andersen deltog i behandlingen af punktet som suppleant for Morten Riis.\nAd a) En fusion godkendt\nKommunalbestyrelsen besluttede på mødet den 19. november 2015, at administrationen skulle udarbejde en sag til kommunalbestyrelsesmødet i december, der blandt andet belyser spørgsmål om tids- og procesplan, overgangsbestyrelse, regnskabsforhold, forhold om navngivning, sammensætning og honorering af bestyrelse og anvisning af omkostninger, med henblik på endelig beslutning om fusion på generalforsamling medio 2016.\nKommunalbestyrelsen godkendte samtidig en ny ejerstrategi for kommunalt ejede forsyningsselskaber, som vil være gældende for et fusioneret selskab.\nForud herfor godkendte Økonomi- og Planudvalget 18. februar 2014, at der blev iværksat en scenarieafdækning af forsyningsområdet på Bornholm. Kommunalbestyrelsen har på baggrund heraf afholdt temamøde 13. november 2014, hvor der blev stillet forslag om udarbejdelse af et kommissorie, som blev godkendt på kommunalbestyrelsesmøde den 18. december 2014. På baggrund af dette kommissorie blev der afholdt endnu et temamøde for kommunalbestyrelsen den 17. september 2015.\nKonklusionen på ovennævnte undersøgelser og drøftelser, som også har involveret de kommunalt ejede forsyningsselskaber, er, at enten bevares status quo eller også gennemføres der en fuld fusion af Østkraft Holding A/S og Bornholms Forsyning A/S. BOFA forbliver en selvstændig enhed under regionskommunen.\nDet som bilag 1 vedhæftede notat skitserer forskellige scenarier i forhold til, hvordan regionskommunen som ejer kan øve indflydelse på fusionsprocessen, ligesom der gives en oversigt over, hvordan bestyrelsen i det fusionerede selskab kan sammensættes i henhold til lovgivning og praksis.\nI notatet er der opstillet et eksempel på en tidsplan, som tager udgangspunkt i Scenarie 2, der er den typiske fremgangsmåde for fusion af kommunalt ejede selskaber.\nIndstillingen til kommunalbestyrelsen er dog lavet med udgangspunkt i Scenarie 3, hvorfor der er opstillet en ny tidsplan i sagsfremstillingen om rammerne for fusionen.\nIndledningsvist skal kommunalbestyrelsen tage stilling til, hvorvidt fusionen skal gennemføres, og fra hvilken dato fusionen skal have virkning.\nDernæst vil der blive behandlet to særskilte sager om rammerne for fusionens gennemførelse samt udpegning af nye medlemmer til de nuværende bestyrelser og bestyrelsen for det fusionerede selskab. Udpegningssagen vil alene blive behandlet på kommunalbestyrelsens møde.\nAd b – tidsplan og regnskabsmæssig virkning af fusion\nHvis fusionen skal have regnskabsmæssig virkning fra 1. januar 2016, skal fusionen blot gennemføres i løbet af 2016.\nDet vil være realistisk at sigte mod, at fusionen vedtages endeligt på selskabernes ordinære generalforsamlinger i maj 2016. Hvis dette mål forfølges, skal kommunalbestyrelsen godkende fusionsplan med nye vedtægter mv. på kommunalbestyrelsesmøde 31. marts 2016. Se i øvrigt oplæg til tidsplan i notatet i bilag 1.\nDer vil være udgifter forbundet med at gennemføre en fusion, herunder udgifter til rådgivere og evt. ansættelse af projektleder. Udgifterne forudsættes afholdt af Østkraft Holding A/S og Bornholms Forsyning A/S.\nPå sigt forventes fusionen at medføre en række synergieffekter og besparelsespotentialer for den samlede koncern. En forsigtig vurdering af rationaliseringsgevinstens størrelse vurderes på det foreliggende grundlag at være mellem 12-18 mio. kr., som også er bekræftet af konsulentfirmaet A-2, der har foretaget de bagvedliggende beregninger af beløbets størrelse.\nBilag til Økonomi- og Planudvalget 8. december 2015\nFusion - kortlægning af ejerens rolle i processen (DOCX)\n3 Rammer for fusion af Østkraft og Bornholms Forsyning\nSåfremt kommunalbestyrelsen beslutter at iværksætte en fusion af Østkraft Holding A/S og Bornholms Forsyning A/S, skal kommunalbestyrelsen træffe en række strategisk vigtige beslutninger for fusionsarbejdet om sammensætning og honorering af ny bestyrelse, ledelse af selskaberne frem til fusionens gennemførelse, navn, samt anvisning af omkostningerne ved fusionen.\na) Bestyrelsen i det fusionerede selskab sammensættes af 6 politisk udpegede medlemmer og 2 forsyningsfaglige medlemmer foruden de lovpligtige medarbejderrepræsentanter og forbrugerrepræsentanter. Medlemmerne af bestyrelsen udpeges ved særskilt sagsfremstilling.\nb) Formand og næstformand i bestyrelsen vælges på generalforsamling.\nc) Formandens honorar i det fusionerede selskab udgør 150.000 kr. årligt, og øvrige medlemmers honorar udgør 35.000 kr. årligt. Udbetaling af det fulde honorar forudsætter, at medlemmet er medlem af alle bestyrelser i koncernen. Er medlemmet kun bestyrelsesmedlem for enkelte selskaber ydes der forholdsmæssigt vederlag.\nSatsen er gældende for 2016 og fremskrives årligt efter KL’s tilskrivninger.\nd) Der vælges snarest muligt nye bestyrelsesmedlemmer i Østkraft Holding A/S og Bornholms Forsyning A/S på ekstraordinær generalforsamling, således at de generalforsamlingsvalgte medlemmer er de samme personer, som skal sidde i bestyrelsen i det fusionerede selskab. Borgmesteren bemyndiges til at godkende eventuelle nødvendige vedtægtsændringer på generalforsamlingen i denne forbindelse. Medlemmerne af bestyrelsen udpeges ved særskilt sagsfremstilling.\ne) De nye bestyrelsesmedlemmer i Østkraft Holding A/S og Bornholms Forsyning A/S honoreres efter gældende principper i de to bestyrelser.\nf) De nyvalgte bestyrelser skal i deres arbejde fokusere på åbenhed omkring fusionsprocessen, både overfor medarbejdere og offentligheden. Bestyrelserne skal særligt overveje og komme med oplæg til, hvorvidt medarbejderne i selskaberne bør sikres i højere grad, end de er i medfør af reglerne i virksomhedsoverdragelsesloven. Forslag hertil skal indeholde en økonomisk konsekvensberegning. Endelig skal bestyrelserne afdække eventuelle skattemæssige og juridiske konsekvenser af fusionen i samarbejde med rådgiver.\ng) Bestyrelserne fremsætter forslag til principper for valg af forbrugerrepræsentanter i det fusionerede selskab.\nh) Østkraft Holding A/S og Bornholms Forsyning A/S bærer omkostningerne forbundet med fusionen, herunder udgifter til rådgivere og eventuel ansættelse af projektleder.\ni) Der skal vælges navn for det fusionerede selskab. Se pkt. h i sagsfremstillingen og administrativ tilføjelse.\nListe B og liste K stiller følgende ændringsforslag til indstillingens punkt a): Der udpeges 8 politiske medlemmer af den nye fællesbestyrelse. Honorar summen fastholdes og deles imellem flere medlemmer.\nFor forslaget stemte 7: liste O, liste Ø, liste B og liste K\nImod forslaget stemte 20: liste A, liste V, liste C og liste W\nListe O stiller følgende ændringsforslag til indstillingens punkt c): Formands honorar 100.000; Næstformands honorar 35.000; Øvrige medlemmer 25.000\nFor forslaget stemte 5: liste Ø og liste O\nImod forslaget stemte 19: liste A, liste V og liste W\nHverken for eller imod forslaget stemte 3: liste B, liste K og liste C\nListe Ø stiller følgende ændringsforslag til indstillingens punkt f): De nyvalgte bestyrelser skal i deres arbejde fokusere på åbenhed omkring fusionsprocessen, både overfor medarbejdere og offentligheden. Bestyrelserne skal fremlægge grundlaget for, hvordan medarbejderne i selskaberne sikres i deres ansættelse i 24 måneder. Endelig skal bestyrelserne afdække eventuelle skattemæssige og juridiske konsekvenser af fusionen i samarbejde med rådgiver.\nFor forslaget stemte 7: liste Ø, liste B, liste K og liste O\nImod forslaget stemte 20: liste A, liste V, liste W og liste C\nFor den samlede indstilling til kommunalbestyrelsen stemte 22: liste Ø, liste A, liste C, liste V og liste W\nImod den samlede indstilling stemte ingen\nHverken for eller imod den samlede indstilling stemte 5: liste B, liste K og liste O\nI fortsættelse af sag, hvor kommunalbestyrelsen besluttede, hvorvidt en fusion af Østkraft Holding A/S og Bornholms Forsyning A/S skal iværksættes, skal kommunalbestyrelsen træffe en række strategisk vigtige beslutninger for fusionsarbejdet om sammensætning og honorering af ny bestyrelse, ledelse af selskaberne frem til fusionens gennemførelse, navn, samt anvisning af omkostningerne ved fusionen.\nIndstillingen til kommunalbestyrelsen er dog lavet med udgangspunkt i Scenarie 3, hvorfor der her opstilles en ny tidsplan:\nKB-møde med følgende beslutninger\n1. Principbeslutning om fusion\na. Besluttes endeligt på ordinær GF i maj 2016 med regnskabsmæssig virkning fra 1. januar 2016\n2. Sammensætning af bestyrelse i fusioneret selskab, herunder om formand og næstformand skal vælges på GF\n3. Niveau og principper for bestyrelseshonorar\n4. Ny bestyrelse i eksisterende selskaber\n5. Navn for selskab vælges\n6. Østkraft Holding A/S og Bornholms Forsyning A/S bærer omkostninger ved fusion og bistår med viden og sekretariatsfunktion\nIndkaldelse til GF med dagsorden\nEvt. godkendelse af nye vedtægter\nValg af nye bestyrelser\nGF i selskaber\n4.1. – 15.03.2016\nBestyrelser udpeger evt. projektleder samt indgår aftale om bistand fra advokat og revisor.\nDer udarbejdes udkast til fusionsplan inkl. vedtægter samt evt. fusionsredegørelse og vurderingsmandsudtalelse.\nProces med drøftelser om fremtidig organisering af koncern, herunder ledelse og medarbejdere.\nSagsfremstilling forberedes til KB.\nSagsfrist for sager til KB-møde.\nKB-møde med godkendelse af fusionsplan med vedtægter mv.\nFusionsplan mv. sendes til Erhvervsstyrelsen.\nUltimo maj 2016\nOrdinær GF i selskaberne med\n1. Godkendelse af regnskaber for 2015\n2. Endelig beslutning om fusion\n3. Godkendelse af nye vedtægter\n4. Valg af ny bestyrelse\n5. Øvrige relevante punkter\nHerefter overgår de to bestyrelser til at være én samlet. Der foretages valg af medarbejderrepræsentanter og forbrugerrepræsentanter.\nSenest 14 dage efter GF\nFusionen anmeldes til Erhvervsstyrelsen.\nAd a – bestyrelse for det fusionerede selskab\nKommunalbestyrelsen kan som repræsentant for ejeren få indflydelse på de medlemmer af bestyrelsen, som skal vælges på generalforsamling.\nAdministrationen foreslår, at kommunalbestyrelsen vælger\n· 6 politisk udpegede medlemmer, hvor valggruppe AV har indstillingsretten til 4 medlemmer og valggruppe BCKOWØ har indstillingsretten til 2 medlemmer\n· 2 forsyningsfaglige medlemmer\nMedlemmerne af bestyrelsen udpeges ved særskilt sagsfremstilling.\nAlt efter organiseringen af medarbejderne i koncernen kan der være ret til valg af medarbejder- og koncernrepræsentanter efter selskabslovens §§ 140 og 141.\nMedarbejderne i selskaber med mere end 35 ansatte har ret til at vælge et antal repræsentanter i bestyrelsen svarende til op til halvdelen af de generalforsamlingsvalgte medlemmer, dog minimum 2 medlemmer. Medarbejderne vælger selv, om de vil udnytte denne ret og i hvilket omfang.\nDet samme gælder for øverste bestyrelse i en koncern, hvor alle medarbejdere i koncernen kan vælge et antal repræsentanter i bestyrelsen svarende til op til halvdelen af de generalforsamlingsvalgte medlemmer, dog minimum 3 medlemmer.\nUanset koncernens fremtidige organisering er det forudsat, at den samme bestyrelse indvælges i alle koncernens selskaber.\nHerudover har forbrugerne i vandselskaber ret til at indvælge 2 repræsentanter i bestyrelsen. I vandselskaber hvor medarbejderne har ret til repræsentation i bestyrelsen efter selskabslovens § 140 kan antallet af forbrugerrepræsentanter begrænses til 1.\nMan kan vælge alene at indsætte forbrugerrepræsentanterne i bestyrelsen for koncernens vandselskab(er), dvs. hvor det er lovpligtigt, eller lade forbrugerrepræsentanten være medlem i den overordnede koncernbestyrelse.\nAdministrationen foreslår, at bestyrelserne kommer med et oplæg til principper for valg af forbrugerrepræsentanter på baggrund af overvejelser om fremtidig organisering af koncernens medarbejdere og drift.\nAd b – valg af formand og næstformand\nKommunalbestyrelsen skal beslutte, om formand og næstformand skal vælges på generalforsamling, dvs. af ejeren. Alternativt skal bestyrelsen selv vælge sin formand og næstformand.\nAd c – honorar til bestyrelse i fusioneret selskab\nAdministrationen foreslår, at formandens honorar udgør 150.000 kr. årligt, og at øvrige medlemmers honorar udgør 35.000 kr. årligt. Udbetaling af det fulde honorar forudsætter, at medlemmet er medlem af alle bestyrelser i koncernen. Er medlemmet kun bestyrelsesmedlem for enkelte selskaber (kan fx være tilfældet for forbrugerrepræsentanter) ydes der forholdsmæssigt vederlag.\nSe nedenstående tabel med oplysning om gældende honorarer i Østkraft Holding A/S og Bornholms Forsyning A/S sammenholdt med forslaget.\n75.000 kr. årligt\n(135.000 kr. årligt for hele koncernen)\n33.407 kr. årligt\n150.000 kr. årligt\n33.750 kr. årligt\n25.000 kr. årligt\n16.703 kr. årligt\n35.000 kr. årligt\nI Østkraft Holding A/S vederlægges der særskilt for bestyrelsesposter i datterselskaber – det betyder, at det samlede formandshonorar i koncernen er på 135.000 kr. årligt. Øvrige bestyrelsesmedlemmer er kun i få tilfælde tillige medlem af datterselskabers bestyrelser.\nSom eksempler på tilsvarende forsyningskoncerner med både vand- og elforsyning kan nævnes\n· Forsyning Helsingør A/S, hvor bestyrelsesformanden honoreres med 165.000 kr. årligt og øvrige medlemmer modtager 33.000 kr. årligt.\n· Lollands forsyningskoncern, hvor formanden honoreres med 30.748 kr. pr. selskab (i alt 184.488 kr. årligt), næstformanden modtager 8.000 kr. pr. selskab (i alt 48.000 kr. årligt) og øvrige medlemmer modtager 5.000 kr. pr. selskab (i alt 30.000 kr. årligt).\nAd d – valg af nye bestyrelser\nSom ejer kan man have indflydelse på fusionsprocessen på flere måder, hvilket er beskrevet i det vedhæftede notat.\nAdministrationen indstiller, at Scenarie 3 følges, hvor der vælges en ny bestyrelse ind i Østkraft Holding A/S og Bornholms Forsyning A/S.\nDe nye bestyrelser skal bestå af de samme generalforsamlingsvalgte medlemmer, som i det fusionerede selskabs bestyrelse. Dvs. at bestyrelsen kommer til at bestå af\nHerudover vil bestyrelserne bestå af de nuværende medarbejderrepræsentanter og forbrugerrepræsentanter.\nMedarbejderrepræsentanterne er valgt ind for en periode på 4 år, og her sker der således som udgangspunkt ikke nogen ændringer. Til orientering kan det oplyses, at medarbejderrepræsentanterne i Østkraft Holding A/S er lovpligtige, hvor de i Bornholms Forsyning er valgt ind i bestyrelsen i medfør af en frivillig ordning.\nHvis administrationens indstilling om i alt 8 generalforsamlingsvalgte bestyrelsesmedlemmer følges, vil det kræve en ændring af vedtægterne i Bornholms Forsyning A/S.\nVedtægtsændringerne skal godkendes på generalforsamlingen, inden den nye bestyrelse vælges. Det indstilles, at borgmesteren bemyndiges til at godkende vedtægtsændringen på generalforsamlingen.\nVedtægtsændringer og valg af nye bestyrelser kan tidligst ske 14 dage efter beslutningen er truffet af kommunalbestyrelsen, idet dette er minimumsvarslet for indkaldelse til generalforsamling.\nMedlemmerne af bestyrelserne udpeges ved særskilt sagsfremstilling.\nAlternativt kan kommunalbestyrelsen nedsætte en interim bestyrelse. Det er en styregruppe, som leder fusionsprocessen på kommunalbestyrelsens vegne. Interim bestyrelsen har ikke formel beslutningskraft i selskaberne, og det er derfor en god idé, at interim bestyrelsen som udgangspunkt består af de samme medlemmer, som påtænkes at indgå som generalforsamlingsvalgte medlemmer i bestyrelsen for det fusionerede selskab for at sikre legitimitet og opbakning til interim bestyrelsens arbejde.\nAd e – honorar til nye bestyrelser\nAdministrationen foreslår, at de nyvalgte bestyrelsesmedlemmer i Østkraft Holding A/S og Bornholms Forsyning A/S honoreres efter samme takster som hidtil.\nAd f – bestyrelsernes arbejde\nI fortsættelse af kommunalbestyrelsens drøftelser på mødet den 19. november 2015 indskærpes det overfor bestyrelserne, at\n· der skal være fokus på åbenhed omkring fusionsprocessen, både overfor medarbejdere og offentligheden\n· bestyrelserne skal særligt overveje og komme med oplæg til, hvorvidt medarbejderne i selskaberne skal sikres i højere grad, end de er det i medfør af virksomhedsoverdragelsesloven. Som udgangspunkt vil medarbejderne have samme rettigheder og forpligtelser efter fusionen, som de har nu. En jobgaranti ud over det sædvanlige opsigelsesvarsel vil være en forpligtelse for selskaberne, og skal ledsages af en økonomisk konsekvensberegning.\n· Skattemæssige konsekvenser ved fusionen skal afdækkes i samarbejde med rådgiver.\n· Juridiske forhold omkring fusionen og strukturering af koncernen bør endvidere afdækkes i samarbejde med rådgiver.\nAd h – valg af navn for det fusionerede selskab\nKommunalbestyrelsen kan vælge at bruge et af de eksisterende selskabers navne eller vælge et nyt.\nBeslutningen kan udsættes til et senere tidspunkt, men skal senest foreligge på kommunalbestyrelsesmøde den 31. marts 2016 (hvis der stræbes mod endelig godkendelse på generalforsamling i maj 2016), hvor navnet skal fremgå af vedtægterne til det fusionerede selskab.\nDet kan overvejes at lade bestyrelserne forestå en konkurrence blandt medarbejdere og kunder om et nyt navn.\nAd a – bestyrelsen for det fusionerede selskab\nDet skal præciseres, at der hermed menes den bestyrelse, som indvælges i det kommende fusionerede selskab, på første generalforsamling. Der er tale om de 8 generalforsamlingsvalgte bestyrelsesmedlemmer – hertil kommer medarbejderrepræsentanter og forbrugerrepræsentanter.\nVed valg af nye bestyrelser i Østkraft Holding A/S og Bornholms Forsyning A/S forudsættes det, at der fortsættes med samme struktur i bestyrelserne i selskabernes datterselskaber som hidtil, for så vidt angår de generalforsamlingsvalgte bestyrelsesmedlemmer.\nDe kommende bestyrelser skal fremsætte forslag til ny struktur for bestyrelser i datterselskaber, som sikrer en ensretning i koncernen gældende fra fusionen og fremefter.\nDet bemærkes, at de nye bestyrelsesmedlemmer vil modtage honorar som bestyrelsesmedlem i såvel Østkraft Holding A/S som i Bornholms Forsyning A/S.\nDer vil først blive udbetalt honorar til bestyrelsesmedlemmerne i det fusionerede selskab, når fusionen er en realitet.\nAd g – forbrugerrepræsentanter\nDer er på nuværende tidspunkt alene indvalgt forbrugerrepræsentanter i de datterselskaber i Bornholms Forsyning A/S, hvor det er lovpligtigt (vand- og spildevandsselskaber).\nDer skal tages stilling til, om forbrugerrepræsentanter fortsat alene skal være indvalgt i datterselskaber, eller om de skal være indvalgt i hele den fusionerede koncerns bestyrelser. Det anbefales, at de nyvalgte bestyrelser for Østkraft Holding A/S og Bornholms Forsyning A/S kommer med et oplæg til dette.\nDet bemærkes, at valget af model kan have indflydelse på, om der skal være 1 eller 2 forbrugerrepræsentanter, ligesom det kan have indflydelse på antallet af medarbejderrepræsentanter.\nAd i – navn for det fusionerede selskab\nIndstillingspunktet om navn for det fusionerede selskab er ved en fejl faldet ud af indstillingen ved ØPU’s behandling af sagen. Spørgsmålet fremgår dog af sagsfremstillingens pkt. h, som der henvises til.\nDet anbefales, at beslutningen om navn udskydes til senere, da en evt. kommende lovændring vil kræve væsensforskellig navngivning af net- og salgsselskaber for så vidt angår elselskaberne. De nye bestyrelser bør inddrage dette forhold i deres arbejde frem til fusionen og komme med forslag til navn(e) for koncernens selskaber.\n4 Udpegning af medlemmer til bestyrelse for fusioneret forsyningsselskab\nSåfremt kommunalbestyrelsen beslutter at iværksætte en fusion af Østkraft Holding A/S og Bornholms Forsyning A/S, skal kommunalbestyrelsen udpege medlemmer til bestyrelsen for det kommende fusionerede selskab i overensstemmelse med den trufne beslutning om antal medlemmer.\na) Der udpeges en bestyrelse for det fusionerede selskab, bestående af 6 politisk udpegede medlemmer og 2 forsyningsfaglige medlemmer foruden de lovpligtige medarbejderrepræsentanter og forbrugerrepræsentanter\nb) Navne på de forsyningsfaglige bestyrelsesmedlemmer vil foreligge til kommunalbestyrelsens godkendelse inden generalforsamling i maj 2016\nc) Der udpeges en formand og næstformand for bestyrelsen for det fusionerede selskab\nAd a) Valggruppe 1 (AV): Lars Goldschmidt, Bjarne Westerdahl, Betina Haagensen og Brian Kofoed; Valggruppe 2 (WOCKBØ): Linda Kofoed Persson og Bo Haxthausen\nAd c) Lars Goldschmidt som formand og Betina Haagensen som næstformand\nKommunalbestyrelsen har ved tidligere beslutning fastsat rammerne for sammensætningen af bestyrelsen for det kommende fusionerede selskab.\nKommunalbestyrelsen skal nu udpege de pågældende medlemmer i overensstemmelse med den trufne beslutning om antal medlemmer.\nFølges indstillingen om 6 politisk udpegede medlemmer, vil der i forhold til den nuværende konstituering være følgende fordeling:\n· Valggruppe AV = 4 medlemmer\n· Valggruppe BCKOWØ = 2 medlemmer\nSe i øvrigt afsnittet om Bestyrelse og bilag 2 i vedhæftede notat.\nKommunalbestyrelsens beslutning vil blive fulgt op af en sag om forberedelse til første generalforsamling i det fusionerede selskab, hvor borgmesteren bemyndiges til at vælge bestyrelsen i overensstemmelse med kommunalbestyrelsens beslutning.\nBestyrelserne i Østkraft Holding A/S og Bornholms Forsyning A/S vil på forhånd komme med et oplæg til principper for valg af forbrugerrepræsentanter i bestyrelsen i det fusionerede selskab.\nValg af forsyningsfaglige medlemmer\nDet foreslås, at kommunalbestyrelsen ved valget af forsyningsfaglige bestyrelsesmedlemmer tilstræber at opnå så brede kompetencer som muligt i forhold til viden om el- og vandforsyningsselskabers virksomhed specielt samt erfaring med bestyrelsesarbejdet og fusion generelt.\nBilag til Kommunalbestyrelsen 17. december 2015\n5 Forberedelse af ekstraordinær generalforsamling i Østkraft Holding A/S\nSåfremt kommunalbestyrelsen beslutter at udskifte bestyrelsen i Østkraft Holding A/S, skal der ske udpegning af de fremtidige bestyrelsesmedlemmer, som borgmesteren skal bemyndiges til at vælge på ekstraordinær generalforsamling.\na) Der udpeges nye generalforsamlingsvalgte medlemmer til bestyrelsen for Østkraft Holding A/S, bestående af 6 politisk udpegede medlemmer og 2 forsyningsfaglige medlemmer.\nb) De 2 forsyningsfaglige medlemmer udpeges på ekstraordinær generalforsamling ultimo januar 2016 efter indstilling fra de 6 politisk udpegede medlemmer. Dette forberedes på kommunalbestyrelsesmøde i 28. januar 2016. Posterne vil indtil da være ubesatte.\nc) Der vælges formand og næstformand for bestyrelsen i Østkraft Holding A/S\nd) Borgmesteren bemyndiges til at forlange ekstraordinær generalforsamling i Østkraft Holding A/S, samt til at vælge ny bestyrelse i overensstemmelse med kommunalbestyrelsens beslutning. Såfremt kommunalbestyrelsens beslutning nødvendiggør vedtægtsændringer, bemyndiges borgmesteren også til at godkende disse på generalforsamlingen. Endelig bemyndiges borgmesteren til at godkende, at de nyvalgte bestyrelsesmedlemmers honorar fastsættes efter gældende takster og principper i selskabet.\nAd d) Godkendt\nKommunalbestyrelsen har forud for denne sag behandlet en sag om rammer for fusion af Østkraft Holding A/S og Bornholms Forsyning A/S.\nSåfremt kommunalbestyrelsen i denne forbindelse har besluttet at udskifte bestyrelsen i Østkraft Holding A/S, skal der ske udpegning af de fremtidige bestyrelsesmedlemmer, som borgmesteren skal bemyndiges til at vælge på ekstraordinær generalforsamling.\nDet er forudsat, at der fortsættes med samme struktur i bestyrelserne i selskabets datterselskaber som hidtil, for så vidt angår de generalforsamlingsvalgte bestyrelsesmedlemmer.\nFor Østkraft Holding A/S og selskabets datterselskaber gælder det, at der ikke vil ske udskiftning af medarbejderrepræsentanter.\nSåfremt indstillingen om i alt 8 generalforsamlingsvalgte medlemmer følges, vil der ikke være behov for ændring af selskabets vedtægter.\n6 Forberedelse af ekstraordinær generalforsamling i Bornholms Forsyning A/S\nSåfremt kommunalbestyrelsen beslutter at udskifte bestyrelsen i Bornholms Forsyning A/S, skal der ske udpegning af de fremtidige bestyrelsesmedlemmer, som borgmesteren skal bemyndiges til at vælge på ekstraordinær generalforsamling.\na) Der udpeges nye generalforsamlingsvalgte medlemmer til bestyrelsen for Bornholms Forsyning A/S, bestående af 6 politisk udpegede medlemmer og 2 forsyningsfaglige medlemmer.\nc) Der vælges formand og næstformand for bestyrelsen i Bornholms Forsyning A/S.\nd) Der vælges ikke længere personlige suppleanter til bestyrelsen.\ne) Borgmesteren bemyndiges til at forlange ekstraordinær generalforsamling i Bornholms Forsyning A/S og selskabets datterselskaber, samt til at vælge ny bestyrelse i overensstemmelse med kommunalbestyrelsens beslutning. Såfremt kommunalbestyrelsens beslutning nødvendiggør vedtægtsændringer, bemyndiges borgemesteren også til at godkende disse på generalforsamlingen. Endelig bemyndiges borgmesteren til at godkende, at de nyvalgte bestyrelsesmedlemmers honorar fastsættes efter gældende takster og principper i selskabet.\nAd e) Godkendt\nSåfremt kommunalbestyrelsen i denne forbindelse har besluttet at udskifte bestyrelsen i Bornholms Forsyning A/S og selskabets datterselskaber, skal der ske udpegning af de fremtidige bestyrelsesmedlemmer, som borgmesteren skal bemyndiges til at vælge på ekstraordinær generalforsamling.\nFor Bornholms Forsyning A/S og selskabets datterselskaber gælder det, at der ikke vil ske udskiftning af medarbejderrepræsentanter og forbrugerrepræsentanter.\nDog er det foreslået, at der ikke længere vælges personlige suppleanter for bestyrelsesmedlemmerne for at sikre ensretning med bestyrelsen i Østkraft Holding A/S.\nSåfremt indstillingen om i alt 8 generalforsamlingsvalgte medlemmer følges, vil der være behov for ændring af selskabets vedtægter, idet bestyrelsen jf. vedtægterne består af 5-7 medlemmer. Det samme gælder for ændring vedrørende valg af personlige suppleanter.\n7 Øget kapacitet for asylansøgere\nUdlændingestyrelsen har anmodet om, at kapaciteten for asylansøgere på Bornholm midlertidigt øges fra nuværende 350 til 650 personer. Borgmesteren har på grund af sagens hastende karakter godkendt anmodningen på vegne af kommunalbestyrelsen, som herved orienteres.\nKommunaldirektøren indstiller, at kommunalbestyrelsen tager borgmesterens beslutning om at imødekomme Udlændingestyrelsens anmodning om midlertidigt at øge kapaciteten for asylansøgere på Bornholm til 650 personer til efterretning.\nJf. dagsordenens punkt 1 er punktet løftet fra en efterretningssag til en beslutningssag.\nBorgmesteren indstiller, at udlændingestyrelsens anmodning om midlertidigt at øge kapaciteten for asylansøgere på Bornholm til 650 personer godkendes.\nFor stemte 23: liste Ø, liste A, liste B, liste K, liste V og liste W\nImod stemte 4: liste O og liste C\nBorgmesterens indstilling blev godkendt\nListe O kan ikke medvirke, idet de ikke vil være med til at ødelægge det autentiske Bornholm\nListe C kan ikke medvirke, idet der ikke foreligger nogen former for dokumentation vedrørende Udlændingestyrelsens henvendelse eller anden korrespondance mellem BRK og Udlændingestyrelsen, trods gentagne anmodninger\nGrundet den store tilstrømning af asylansøgere til Danmark har Udlændingestyrelsen anmodet om, at kapaciteten for asylansøgere på Bornholm øges fra 350 til 650 personer.\nUdlændingestyrelsen har indgået betingede aftaler med ejerne af Hasle Camping og Danhostel Hasle om indkvartering af i alt ca. 200 personer i vinterperioden 2015/16. Der forventes hovedsageligt at blive tale om familier og par.\nHerudover har Udlændingestyrelsen allerede indgået aftale med Danhostel Svaneke om indkvartering af 100 personer i vinterperioden 2015/16.\nEndvidere er der midlertidigt indkvarteret 50-80 personer på kasernen i Segen.\nDer forventes at være ca. 50 nye faste pladser klar i Åkirkeby omkring februar 2016.\nKommunalbestyrelsen har godkendt en gennemsnitlig kapacitet på 350 personer over et år. Dette er indtil videre overholdt, dog forekommer der sæsonudsving. Aktuelt er der indkvarteret ca. 450 asylansøgere på Bornholm, men med yderligere indkvartering af 200 personer, vil den godkendte gennemsnitlige kapacitet blive overskredet.\nBorgmesteren har på grund af sagens hastende karakter godkendt anmodningen på vegne af kommunalbestyrelsen, som herved orienteres. Sagen har været drøftet med berørte udvalgsformænd og gruppeformænd forinden, ligesom der har været afholdt dialogmøde med borgerne i Hasle.\nKonsekvenser for de kommunale tilbud\nKapaciteten for dagtilbud i Rønne er pt. fuldt udnyttet. Der er dog fortsat ledig kapacitet andre steder på øen, som forventes udnyttet. Dette vil medføre, at børn og forældre skal transporteres til og fra Rønne, hvis de er indkvarteret på Slottet.\nI Hasle er der ca. 10 ledige pladser, som forventes at dække behovet for de ekstra asylansøgerbørn, der indkvarteres i Hasle.\nAsylansøgerbørn har indtil for nylig modtaget undervisning i modtageklasserne på Paradisbakkeskolen i Nexø. Den øgede tilstrømning af asylansøgerbørn har imidlertid medført, at der ikke er tilstrækkelig kapacitet på Paradisbakkeskolen. Der er derfor oprettet særlige modtageklasser for asylansøgerbørn på Svartingedalskolen i Hasle.\nDe nyoprettede modtageklasser i Hasle har stadig 20-30 ledige pladser, som forventes at dække behovet for de ekstra asylansøgerbørn, der indkvarteres i Hasle.\nBAT har frem til nu løst transportopgaven, hvor der var indkvartering i Rønne, Segen og Svaneke, samt skoletilbud i Nexø og Hasle.\nDet betyder, at BAT har planlagt og afvikler til og fra disse destinationer. Der skal nyplanlægges mht. Aakirkeby fra feb. 2016, men da de fleste busruter rammer Aakirkeby forventes der at være tale om minimale tilpasninger af kapaciteten hertil. Siden skoleårets start er BAT begyndt at betjene sprogskolen i Vestermarie, og hertil er der gode brugbare forbindelser fra alle destinationer på øen, også fra Hasle - Segen og Svaneke.\nPå nuværende tidspunkt er alle børn placeret på Slottet i Rønne samt vandrehjemmet i Svaneke, hvorfra de bliver transporteret til og fra skole. Der er indsat ekstra kapacitet, så de ordinære ruter ikke bliver overbelastede i morgenmyldretiden. Indtil nu er der kun placeret enlige mænd i Segen, der udelukkende bruger det ordinære rutenet.\nEn udvidelse med 200 personer på vandrehjem og campingplads i Hasle vil ikke skabe uløselige problemer for den kollektive trafik på Bornholm, hvis undervisningstilbuddene fastholdes på de nuværende kendte adresser. Der kan dog opstå kapacitetsudfordringer særligt i myldretider, men er der behov for dublering på enkelte afgange, er der også et forøget indtægtsgrundlag til at finansiere denne kapacitetsudvidelse. Der er ledig buskapacitet på Bornholm til rådighed, så det er muligt at igangsætte dubleringskørsel med kort varsel. For børnenes vedkommende vil der dog ikke være behov for bustransport, da de modtager dag- og skoletilbud i Hasle.\nAdministrativt vil BAT’s nuværende bemanding kunne klare den påtænkte udvidelse. Der er en del ekstra arbejde med disse brugere og personalet på indkvarteringsstederne, men ibrugtagningen af et elektronisk billetsystem har optimeret arbejdsgangene og tilvejebragt den nødvendige tid.\nDer vil ikke være yderligere indtægter i forbindelse med udlejning af regionskommunens ejendomme, da den ekstra indkvartering foregår i private og statslige ejendomme.\nDer vil være en ekstra indtægt til BAT i form af salg af månedskort til asylansøgere, der skal transporteres mellem Slottet og øvrige indkvarteringssteder samt til undervisning mv.\nHvis den øgede kapacitet medfører en stigning i antal børn i alderen 3-16 år, vil det betyde en merindtægt til regionskommunen i forbindelse med dagtilbud og skoletilbud. Indtægten dækker udgifter til lærere og pædagoger.\nUdgifterne afholdes af Udlændingestyrelsen efter takster fastsat i finansloven. Det bemærkes, at taksterne i finansloven for 2016 er nedsat med ca. 1000 kr. årligt for skole- og dagtilbud i forhold til taksterne for 2015.\nDet kan oplyses, at regionskommunen i forbindelse med forhandling af operatørkontrakten for 2016 har anmodet om en permanent forhøjelse af driftsbevillingen med 500.000 kr., som bl.a. skal dække ekstraordinære udgifter ved oprettelse af modtageklasser til asylansøgerbørn på Svartingedal skole i Hasle.\n8 Integration - tilførsel af ressourcer\nI løbet af 2015 er der sket en fordobling af antallet af personer omfattet af integrationsprogrammet. Dette forventes at fortsætte i 2016.\nDette medfører et stigende behov for ledelse og sagsbehandling bl.a. vedr. visitation til danskuddannelse, sundhedstjek, integrationsplan med aktiveringstilbud/ praktikker samt arbejdet med midlertidig og permanent boligplacering samt tolkning.\nFormålet er, at sikre et så optimalt integrationsforløb som muligt, således at der er flest mulige som opnår uddannelse/job og dermed også er med til at sikre kvalificeret arbejdskraft i fremtiden på Bornholm.\n· at det anbefales, at det særlige tilskud til modtagelse og integration af flygtninge i 2016 fra Social- og Indenrigsministeriets disponeres til ansættelse af medarbejdere i integrationsindsatsen, som beskrevet i sagsfremstillingen\nErhvervs- og Beskæftigelsesudvalget, den 25. november 2015:\nDet anbefales til kommunalbestyrelsens godkendelse, at det særlige tilskud til modtagelse og integration af flygtninge i 2016 fra Social- og Indenrigsministeriet disponeres til integrationsarbejde.\nErhvervs- og Beskæftigelsesudvalget indstilling anbefales, idet der\na) meddeles en tillægsbevilling i 2015 på 225.000 kr. på bevilling 41 Uddannelse og beskæftigelse, finansieret af kassebeholdning, og\nb) meddeles en tillægsbevilling i 2016 på 1.350.000 kr. på bevilling 41 Uddannelse og beskæftigelse, og en modsvarende tillægsbevilling på bevilling 96 Tilskud og udligning.\nBornholms Regionskommune har i perioden 1. januar 2015 – 3. november 2015 modtaget 159 flygtninge, inkl. familiesammenførte. Disse nye borgere fordeler sig som følger:\n115 voksne, 23 børn i aldersgruppen 6-18 år og 15 børn i alderen 0-5 år.\nDet forventes at der vil komme yderligere ca. 70 personer i år (3. november – 31. december), fordelt med ca. 55 voksne og 15 børn (inkl. familiesammenførte).\nMed den nuværende tilstrømning af flygtninge og familiesammenførte, er der behov for ressourcer til at sikre en optimal integration og overholde de lovgivningsmæssige krav, med henblik på at alle kan komme til at indgå som aktive samfundsborgere og opnå beskæftigelse på Bornholm.\nDet er afgørende med en tidlig indsats i integrationsperioden, da erfaringen fra tidligere viser, at de mest ressourcestærke flygtninge (med uddannelse) flytter straks efter integrationsperioden udløb(3 år) til områder i Danmark, hvor man i højere grad kan opnå ansættelse. Indsatsen skal derfor også ses sammen med muligheden for at rekruttere kvalificeret arbejdskraft på Bornholm. En del af ressourcerne skal derfor anvendes til at sikre en implementering af den nye sprogstrategi, som dels skal øge antallet af flygtning i virksomhedsrettede tilbud kombineret med danskuddannelse og dels skal anvendes til at følge op på evt. ulovligt fravær fra sprogundervisning og andre tilbud, som skal omsættes til træk i ydelserne i umiddelbart forlængelse af det ulovlige fravær.\nDen nuværende organisering af området fremgår af følgende figur. Ledelsen af området er i dag placeret hos lederen af Ungeporten, som samtidig varetager ledelsen for ungeindsatsen og UU(Ungdommens uddannelsesvejledning).\nNy organisering/øgede ressourcer\nPå baggrund af områdets hastige udvikling og dermed også mange snitfalder til øvrige kommunale centre og andre aktører på Bornholm, anbefales det at der midlertidigt ansættes en fuldtids leder af området, at der udover dette ansættes en sagsbehandler og ½ tids administrativ sagsbehandler til tolkeformidling og en ½ tids jobkonsulent, samlet 3 årsværk, samt 0,5 årsværk gældende for 2015, da det allerede nu er nødvendigt at tilføre området ekstra ressourcer.\nKommunen har modtaget et særlige tilskud fra Social- og Indenrigsministeriet som udgør følgende:\nFordeling af tilskud til modtagelse og integration af flygtninge i 2016 400 - Bornholms kommune\nTilskud til investeringer (1.000 kr.) Ekstraordinært integrationstilskud(1.000 kr.) Tilskud i alt(1.000 kr.)\n________________________________________________________________________________________ 1.392 1.968 3.360\nTilskuddet er indtægtsført på hovedkonto 7 under tilskud og udligning, det er derfor nødvendigt at anmode om at pengene kan disponeres under konto 6 til ansættelse af 3 årsværk som beskrevet i sagsfremstillingen.\nAt der tilsvarende frigives midler svarende til 0,5 årsværk gældende for 2015.\nKommunen modtog i 2015 en tilsvarende bevilling.\nAf tilskuddet på 3.216.000 kr. i 2015 er der anvendt 1.070.000 kr. til ombygning af boliger, hvorefter der er 2.146.000 kr. tilbage.\nSupplerende sagsfremstilling og/eller Administrativ tilføjelse til ØPU 8.12.2015\nKommunalbestyrelsen har den 9. oktober 2015 givet tillægsbevilling til indtægten fra det ekstraordinære integrationstilskud for 2015, idet beløbet er tilført kassebeholdningen. Der skal meddeles en tillægsbevilling til udgiften på 225.000 kr. på bevilling 41 Uddannelse og beskæftigelse.\nUdmeldingen af det ekstraordinære tilskud for 2016 fra Social- og Indenrigsministeriet kom for sent til at blive indarbejdet i budgettet for 2016. For 2016 skal der gives en tillægsbevilling til udgiften på 1.350.000 kr. på bevilling 41 Uddannelse og beskæftigelse og en tilsvarende tillægsbevilling til indtægten på bevilling 96 Tilskud og udligning.\nBilag til Erhvervs- og Beskæftigelsesudvalget 25. november 2015\nTilskud til modtagelse og integration af flygtninge i 2016 (PDF)\n9 Boliger til kvoteflygtninge\nUdlændingestyrelsen udmelder hvert år antallet af flygtninge, som vil få opholdstilladelse i Danmark. Antallet af flygtninge som Bornholms Regionskommune skal modtage er i 2015 hævet fra 58 til 144 flygtninge. Heraf mangler kommunen at modtage 23 personer i 2015.\nI 2016 vil kommunen skulle modtage yderligere 134 personer, og der vil derfor være behov for midlertidige boliger indtil en eventuel familiesammenføring er gennemført.\na) at de fem ejendomme, som er godkendt sat til salg, tages af salgslisten foreløbigt\nb) når kommunen kender behovet for boliger til kvoteflygtninge fortsætter salgsarbejdet med de boliger, som ikke skal anvendes\nc) at børnehaverne Marthas Minde, Karlsvognen og Stjernehuset reserveres til midlertidige boliger for kvoteflygtninge\nTeknik- og Miljøudvalget den 23. november 2015:\nListe O stiller følgende ændringsforslag: DF mener, at det er uhensigtsmæssigt, at reservere de i bilaget nævnte boliger til kvoteflygtninge. Derfor ønsker vi sagen udsat, med henblik på, at få undersøgt/klarlagt muligheden for at benytte den nu nedlagte Mosaikskole i Østerlars til beboelse/ophold for kvoteflygtninge. I forvejen bliver en del af skolen anvendt af lokalsamfundet.\nFor ændringsforslaget stemte 3: liste O\nImod ændringsforslaget stemte 24: liste Ø, liste A, liste B, liste K, liste V, liste W og liste C\nÆndringsforslaget er faldet\nListe O kan ikke medvirke\nListe C kan ikke medvirke, idet vi ønsker at de nævnte kommunale ejendomme sælges som tidligere besluttet\nUdlændingestyrelsen udmelder hvert år landstallet for flygtninge, som får asyl. Landstallene er et skøn over det antal flygtninge, som vil få opholdstilladelse i Danmark, og som derfor skal visiteres til kommunerne.\nBornholms Regionskommune skal i 2016 modtage 134 flygtninge. Administrationen ved ikke på forhånd om det er familier eller enlige mænd/kvinder, som kommer.\nIndtil nu har det været muligt, at finde egnede boliger, men med det stigende antal flygtninge bliver det vanskeligere, specielt fordi der er behov for mange midlertidige boliger til enlige, der først endelig kan boligplaceres, når familiesammenføring har fundet sted. Som enlig flygtning har man ikke økonomi til at bebo en familiebolig.\nCenter for Ejendomme og Drift har i samarbejde med Center for Erhverv, Uddannelse og Beskæftigelse gennemgået de ejendomme, som kommunen har tomme i øjeblikket, og har samtidig gennemgået ejendomme, som forventes tomme i år og i løbet af 2016.\nDa en del af de ejendomme, som de to Centre har godkendt som mulige flygtningeboliger, er på kommunens salgsliste, skal der tages stillig til, om man ønsker at ”trykke på pause knappen”, indtil presset for flygtningeboliger aftager.\nPå denne baggrund indstiller administrationen, at følgende ejendomme foreløbigt tages af salgslisten:\n· Gudhjemvej 9, Østerlars\n· Skoleparken 6, Aakirkeby\n· Skoleparken 9, Aakirkeby\n· Almindingsvej 21, Østermarie\n· Jakob Hansens Vej 1, Nexø\nDe øvrige ejendomme er vurderet ikke-egnet til flygtningeboliger, og her anbefales at salgsarbejdet fortsættes.\nDe to Centre har samtidig besigtiget de ejendomme, som forventes tomme i 2015 eller i løbet af 2016.\nAdministration indstiller derfor følgende ejendomme til flygtningeboliger:\n· Børnehaven Marthas Minde, Smedegårdsvej 34, Rønne\n· Børnehaven Karlsvognen, Havnegade 70, Nexø\n· Børnehaven Stjernehuset, Damgade 10B, Nexø\nTeknik- og Miljøudvalget vil blive forelagt konkrete sager, når bygningerne skal tages i anvendelse til boliger til flygtninge.\nDer må påregnes udgifter til ombygning af børnehaverne til boligformål.\nAdministrativ tilføjelse til ØPU 8.12.2015\nDet skal præciseres, at der vedr. ovennævnte adresse ’Almindingsvej 21’ retteligt er tale om Almindingens vej 21, Østermarie.\n10 Indskrivning til børnehaveklasser for skoleåret 2016-2017\nKommunalbestyrelsen træffer i december måned forud for skolestarten beslutning om indskrivning af elever til børnehaveklasserne i de gældende skoledistrikter.\nKommunalbestyrelsen forventes den 19. november 2015 at sende forslag til ny skolestruktur i Rønne i høring. Sagsbeskrivelsen vedr. indskrivning til børnehaveklasser bygger på den forudsætning, at det udsendte skolestrukturforslag med nedlæggelse af Rønneskolen og oprettelse af to selvstændige skoler i det tidligere Rønnedistrikt endeligt godkendes den 25. februar 2016.\nSåfremt der træffes en anden beslutning vedrørende Rønneskolen end den model, der sendes i høring, vil sagen om indskrivning til børnehaveklasser blive genbehandlet.\nServicedirektøren indstiller følgende:\na) Der dannes 11 børnehaveklasser i skoleåret 2016-2017, fordelt med\n2 børnehaveklasser i Paradisbakkeskolen\n1 børnehaveklasse i Kongeskærskolen\n1 børnehaveklasse i Svartingedal Skole\n5 børnehaveklasser i den nuværende Rønneskolen, fordelt med 2 klasser på den nye Søndermarksskole og 3 klasser på den nye Åvangsskole.\nb) Alle ønsker om indskrivning til Paradisbakkeskolen, Hans Rømer Skolen, Kongeskærskolen og Svartingedal Skole imødekommes.\nc) Ønsker om indskrivning på den nye Søndermarksskole imødekommes for alle elever bosiddende i nuværende Rønnedistrikt, der har ønsket dette.\nd) Ønsker om indskrivning på den nye Åvangsskole imødekommes for alle elever bosiddende i nuværende Rønnedistrikt, der har ønsket dette.\ne) Det godkendes, at 3 elever fra Svartingedal Skole og 1 elev fra Hans Rømer Skolen, der har søgt den nye Søndermarksskole, indskrives her.\nf) 5 elever fra Svartingedal Skole og 1 elev fra Hans Rømer Skolen, der har søgt den nye Åvangsskole, indskrives her.\ng) 3 elever fra Svartingedal Skole og 6 elever fra Hans Rømer Skolen, der har søgt Rønneskolen tilbydes indskrivning på den nye Åvangsskole.\nBørne- og Skoleudvalget den 24. november 2015:\nad a) til g) anbefales godkendt.\nMorten Riis og Betina Haagensen kunne ikke medvirke, idet de kun ønsker, at der oprettes 4 børnehaveklasser i Rønne.\nSøren Schow og Andreas Ipsen kan ikke medvirke, idet de kun ønsker, at der oprettes 4 børnehaveklasser i Rønne.\nListe V, liste B, liste K og liste Ø kan ikke medvirke, idet vi ønsker at understøtte folkeskolerne på hele øen\n· Antal børnehaveklasser i hvert skoledistrikt.\nAntallet af børnehaveklasser fastsættes på baggrund af et gennemsnitligt elevtal på højst 28 pr. klasse i skoledistriktet.\nEfter kommunalbestyrelsens beslutning om antallet af børnehaveklasser i det enkelte skoledistrikt har skolelederen kompetence til at placere eleverne i de respektive børnehaveklasser.\nI forlængelse af ovenstående gøres opmærksom på, at skolerne har visse muligheder for en fleksibel organisering af undervisningen. Det fremgår af styrelsesvedtægten at skolebestyrelserne på skoler under 300 elever efter rådgivning fra skolens ledelse kan beslutte at organisere undervisningen i ikke fuldt årgangsdelte klasser. Endvidere skal det bemærkes, at folkeskoleloven rummer mulighed for, at børnehaveklasserne først dannes i foråret efter skolestart pr. 1. august.\nStyrelsesvedtægten fastlægger, at der ved indskrivning af elever fra anden skole end distriktsskolen anvendes følgende kriterier i prioriteret orden:\nDet betyder fx, at en elev fra Hans Rømer Skolens distrikt, der har søskende på en af de nye Rønneskoler og ønsker indskrivning her, prioriteres forud for elever fra andre distrikter, der har kortere afstand til den ønskede skole, men ingen søskenderelationer.\nPå baggrund af indskrivningstallene er der udarbejdet en prioriteret liste over, hvilke elever fra andre distrikter, der på nuværende tidspunkt har søskende på den ønskede skole og der er foretaget opmåling af den geografiske afstand til den ønskede skole.\nPå baggrund af disse prioriteringer er indstillingerne i punkt b, c, d, e, f og g formuleret.\nSåfremt indstillingerne i punkt a - g godkendes, vil der i henhold til opgørelsen pr. 5. november 2015 blive indskrevet elever som følger:\nParadisbakkeskolen 45 elever\nHans Rømer Skolen 38 elever\nKongeskærskolen 20 elever\nSvartingedal Skole 16 elever\nDen nye Søndermarksskole 56 elever\nDen nye Åvangsskole 75 elever\nI forbindelse med den igangværende skolestrukturdebat i Rønne skal det understreges, at elever, der skal starte i børnehaveklasse i august 2016, har ret til indskrivning på den skole, der er distriktsskolen. Dvs., at hvis kommunalbestyrelsen den 25. februar 2016 beslutter, at der skal være to skoler i det tidligere Rønnedistrikt, begge med 0. – 9. klasse, og samtidig besluttet omfanget af de to nye skoledistrikter, vil de kommende børnehaveklasseelever have krav på at blive indskrevet i det distrikt, hvori de bor.\nVed indskrivningen har forældrene mulighed for at angive ønske om anden skole end distriktsskolen og i Rønneskolen også om, hvilken afdeling, eleven ønskes indskrevet på.\nVed indskrivningstidspunktet den 5. november 2015 ønskede 112 børn, der er bosiddende i Rønne, at blive indskrevet i Rønneskolens distrikt.\nMed udgangspunkt i det fremsatte forslag om opdeling af Rønneskolen i to selvstændige skoledistrikter har 53 elever bopæl i skoledistriktet for den nye Åvangsskole. 5 af dem har ønsket indskrivning i den nye Søndermarksskole. 59 elever har bopæl i skoledistriktet for den ny Søndermarksskole og 12 af dem har ønsket indskrivning på den nye Åvangsskole.\nDe nævnte indskrivningstal for Rønneskolen vil udløse 4 børnehaveklasser med hver 28 elever, såfremt 8 af de 12 ønsker fra Søndermarksdistriktet om indskrivning i den nye Åvangsskole imødekommes og der gives afslag på de øvrige 4 ønsker til den nye Åvangsskole.\nLigeledes vil de 5 ønsker fra Åvangsdistriktet om indskrivning på den nye Søndermarksskole kunne imødekommes.\nDer er i opgørelsen ikke taget hensyn til antallet af eventuelle omgængere eller børn, der eventuelt visiteres til specialskoletilbud, da disse tal ikke kendes på nuværende tidspunkt.\nVed beslutning om ny skolestruktur i Rønne kan der ved overflytning af elever fra afdeling Østre til de nye skoler i Rønne opstå søskenderelationer, der ikke er kendt på nuværende tidspunkt og derfor ikke indgår i den nævnte prioriteringsliste.\nPå baggrund af ovenstående er vurderingen, at antallet af omgængere, eventuelle elever til specialskoler samt ændrede søskenderelationer vil kunne påvirke og eventuelt forøge antallet af børnehaveklasser i de to nye skoledistrikter.\nØnsker om indskrivning på Paradisbakkeskolen, Hans Rømer Skolen, Kongeskærskolen og Svartingedalskolen kan alle imødekommes uden dette påvirker antallet af børnehaveklasser.\nDer er ønsker om indskrivning på Rønneskolen fra 8 elever fra Hans Rømer Skolens distrikt og 11 elever fra Svartingedal Skoles distrikt.\nSåfremt der besluttes oprettelse af 5 børnehaveklasser i Rønneskolens nuværende distrikt vil alle ønsker om anden skole end distriktsskolen kunne opfyldes, bortset fra 2 elever fra Hans Rømer Skolen, der har søgt den nye Søndermarksskole og i stedet tilbydes indskrivning på den nye Åvangsskole.\nVed indskrivning af elever til børnehaveklasser for skoleåret 2016-2017 har Pladsanvisningen under Dagtilbud Bornholm modtaget svar fra 379 børn.\nHeraf har 220 søgt indskrivning på egen distriktsskole, 30 har søgt optagelse i anden skole end distriktsskolen, 18 har fået udskudt skolestarten og 111 er optaget i privatskole.\nAndelen af elever til private skoler udgør 29 %, og den gennemsnitlige klassekvotient for de kommunale skoler er 22,7.\nSagen er bilagt en oversigt med fordeling af de indskrevne børn.\nTildelingsmodellen til skolerne består af et basisbeløb og et elevtaxameterbeløb pr. elev og er således uafhængig af antallet af klasser.\nDet har derfor ingen indvirkning på skolens budget, om der oprettes 2 eller flere børnehaveklasser på den enkelte skole. Det er skolen, der løser opgaven den samlede opgave indenfor det givne budget.\nI henhold til folkeskoleloven skal der oprettes yderligere børnehaveklasser, når elevtallet overstiger 28 i klassen.\nBilag til Børne- og Skoleudvalget 24. november 2015\nOversigt - indskrevne elever til bhkl. 2016-17 (PDF)\n11 Revision af It-strategien på skoleområdet\nDen gældende It-strategi på skoleområdet blev vedtaget den 3. juni 2014.\nVed godkendelse af budgettet for 2015 og overslagsår blev der afsat 2,4 mio. kr. årligt til indkøb af tablets, digitale læremidler m.v.\nImplementering af 1:1 iPads, brugerportalsinitiativet samt en række heraf afledte initiativer er baggrund for udarbejdelsen af et revideret forslag til It-strategi på skoleområdet.\n· at Børne- og Skoleudvalget indstiller It-strategien til endelig godkendelse i kommunalbestyrelsen.\nBørne- og Skoleudvalget, den 24. november 2015:\nEfter vedtagelsen af den gældende It-strategi i juni 2014, der grundlæggende byggede på princippet om, at eleverne selv skulle medbringe deres egen pc, telefon, tablet e. lign. besluttede kommunalbestyrelsen i oktober 2014 at afsætte 2,4 mio. kr. til implementering af et 1:1 tabletprojekt i skolevæsenet.\nBeslutningen omfattede, udover indkøb/leasing af tablets til alle elever på 0. – 10. klassetrin samt undervisere, ledere og konsulenter, en budgetramme til indkøb af digitale læremidler og grunduddannelse af ledere og undervisere.\nI foråret 2015 blev der indgået aftale om leasing af iPads samt indkøbt fagportaler, apps m.v.\nUnderviserne fik udleveret iPads i juni og eleverne i oktober – november 2015.\nImplementeringen af 1:1 iPad projektet har grundlæggende ændret ved forudsætningerne for udarbejdelse af den nuværende It-strategi og er således den primære baggrund for en revision heraf.\nForslaget til It-strategi, der er bilagt sagen, bygger primært på folkeskolereformen fra 2014 og de heri fastlagte Forenklede Fælles Mål (FFM).\nFFM består af fagformål, kompetencemål og underliggende færdigheds- og vidensmål.\nI alle fag indgår tre tværgående emner: It og medier, sproglig udvikling og innovation og entreprenørskab.\nVed implementering af FFM ændres fokus fra undervisningens indhold til elevernes læring, og arbejdet med it og medier i de enkelte fag tydeliggøres.\nEn væsentlig vejledningsfunktion for skolernes pædagogiske læringscentre bliver at støtte det undervisende personale i deres planlægning, gennemførelse og evaluering af en læringsmålstyret undervisning, hvor it og medier integreres i alle relevante sammenhænge. Det pædagogiske læringscenter bliver således en helt central aktør i implementering af den fremtidige It-strategi\nIt-strategien er opdelt i vision og følgende temaer: infrastruktur og teknologi, digitale læremidler, kompetenceudvikling og brugerportalsinitiativet (BPI), der alle er beskrevet med status, mål og handleplaner. Hertil kommer afsnit om evaluering, økonomi og ressourcer samt en tidsplan.\nDe økonomiske konsekvenser ved godkendelse og implementering af en It-strategi beskrives overordnet i It-strategiens afsnit om ”Økonomi og ressourcer”. Der gøres opmærksom på, at den samlede økonomi vedr. brugerportalsinitiativet er beskrevet i selvstændig business case, der er behandlet af kommunalbestyrelsen den 19. november 2015.\nRessourcebehovet til implementering af It-strategien omfatter:\n· Ressourcer indeholdt i gældende budgetter\n· Ressourcer, der ikke er indeholdt i gældende budgetter\nRessourcer, der er indeholdt i gældende budgetter, er beskrevet i It-strategiens afsnit ”Økonomi og ressourcer”.\nFølgende elementer er ikke indeholdt i gældende budgetter:\n· Udstyr til lyd- og billedgengivelse, så dette forefindes i alle undervisningslokaler.\nDer er på nuværende tidspunkt et mindre antal lokaler, der har trådløs adgang til lys- og billedgengivelse.\nSåfremt alle undervisningslokaler udstyres med trådløs adgang til lyd- og billedgengivelse forventes den samlede udgift at ligge i intervallet 1.155.000 kr. – 1.425.000 kr.\nBeregninger baseres på opgradering af 130 – 150 lokaler, der allerede er udstyret med SMART Boards eller projektor (pris pr. lokale 1.500 kr.) og 80 – 100 lokaler, hvor der etableres projektor med Apple TV, højttalere og lærred (pris pr. lokale 12.000 kr.).\nDer er ikke udarbejdet en konkret opgørelse over alle lokalers tekniske udstyr og beregningen beror på et skøn ud fra nuværende priser på Apple TV, projektorer, højttalere, lærred, kabling m.v.\n· Bortfald af statstilskud til digitale læremidler fra 2018.\nI 2015 har Bornholms Regionskommune en trækningsret på 391.000, der forventes at fortsætte i 2016 og 2017. Dog forventes tilskuddet i 2016 og 2017 at blive reduceret i forhold til 2015.\nVed bortfald af statstilskuddet vil der være behov for finansiering af det manglende statstilskud, såfremt det nuværende niveau for indkøb af digitale læremidler, apps m.v. ønskes fastholdt.\n· Kompetenceudvikling for ledere og undervisere i anvendelse af digitale læremidler og værktøjer.\nUdover nuværende ressourcer vurderes behov for 10 timer pr. medarbejder svarende til en årlig merudgift på 500.000 kr.\n· Vejlederressourcer til udvikling af Pædagogisk Læringscenter.\nTil idriftsættelse af det igangværende 1-årige projekt ”Vejledning i læringsmålstyret undervisning med fokus på it og medier og inkluderende læringsmiljøer” vurderes behov for vejledningsressourcer til skolernes Pædagogiske Læringscentre svarende til 28 vejledere á 60 timer. Den samlede årlige udgift er beregnet til 1.130.000 kr.\nForslag til It-strategi på skoleområdet november 2015 (PDF)\n12 Bright Park Bornholm\nBright Park Bornholm (BPB) har den 1. december 2015 fremsendt ansøgning om partnerskab med Bornholms Regionskommune og et årligt tilskud på 750.000 kr.\nkommunaldirektøren indstiller, at der vælges mellem indstillingspunkt a, b eller c:\na) At ansøgningen afvises.\nb) At Erhverv- og beskæftigelsesudvalget indstiller til kommunalbestyrelsen, at midlerne til erhvervsfremmeaktiviteter omprioriteres, så tilskud til turismeaktiviteter og Business Center Bornholm reduceres med de ansøgte beløb, og at administrationen fremlægger en sag om dette på næste udvalgsmøde.\nc) At der gives et samlet tilskud på 750.000 kr. årligt, som søges arbejdet ind i det samlede budget for 2016 og administrationen peger på finansiering forud for kommunalbestyrelsesmøde i december. Såfremt udgifterne i budgettet for BPB reduceres forud for kommunalbestyrelsesmødet reduceres det samlede tilskud tilsvarende.\nErhvervs- og Beskæftigelsesudvalget den 8. december 2015:\nAnbefaler, at beslutningen udskydes i 3 måneder, i denne periode anbefales at køre en proces sammen med Bright Park Bornholm i forhold til det fremadrettede samarbejde.\nAnbefales at der gives et kommunalt tilskud her og nu på 300.000 kr. for at sikre driften af Bright Park Bornholm i perioden.\nKirstine van Sabben og Carl Ilsøe kan ikke medvirke.\nKommunaldirektøren indstiller, i forlængelse af Økonomi- og Planudvalgets indstilling,\n· at der overføres 300.000 kr. fra bevilling 55 Ejendomme og service til bevilling 42 Erhverv til finansiering af det kommunale tilskud.\nBente Johansen blev erklæret inhabil og deltog ikke i behandlingen af punktet.\nErik Lund Hansen deltog ikke i behandlingen af punktet.\nFor Økonomi- og Planudvalgets indstilling med kommunaldirektørens tilføjelse stemte 19: liste Ø, liste A, liste K og liste V\nImod stemte 5: liste W, liste O og liste C\nBestyrelsen for Bright Park Bornholm foreslår i ansøgningen, at der etableres et øget samarbejde mellem Bright Park Bornholm og Bornholms Regionskommune i form af en partnerskabsaftale. Partnerskabsaftalen kan indeholde de vilkår, der bindes på et driftsmæssigt tilskud på 750.000 kr. årligt i foreløbig fire år. Det foreslås videre, at Bornholms Regionskommune indgår i partnerskabet ud fra den forudsætning, at det er vigtigt at have et Iværksætterhus på Bornholm og med den overbevisning, at det giver en positiv effekt for erhvervslivet på Bornholm. Ansøgningen er vedlagt som bilag.\nKommunalbestyrelsen godkendte på mødet den 19. november 2015, at fremrykke 245.000 kr. af det afsatte tilskud for 2016 til udbetaling i 2015. Bright Park Bornholm oplyste på det tidspunkt, at de arbejdede med en ny forretningsmodel for fonden i et partnerskab mellem en privat investor, Bright Park Bornholm og Bornholms Regionskommune.\nModellen indebar, at den private investor skulle overtage bygningerne. Fondsmyndigheden har dog afvist dette, da bygningerne er omfattet af fondens formål, og salg af bygningerne vil derfor kræve likvidation af fonden.\nBright Park Bornholm har i de seneste år haft overskud på den primære drift, og forventer også overskud i 2015. Driftstilskuddene fra Bornholms Regionskommune indgår i driftsresultatet.\nBestyrelsen anfører, at de økonomiske problemer ikke skyldes driftsresultatet men likviditetsproblemer, forårsaget af bl.a. høje finansieringsomkostninger, store afdrag på lån og faldende trækningsret på kassekreditten.\nMed udgangspunkt i dette har bestyrelsen i ansøgningen beskrevet en model for at videreføre aktiviteterne i Bright Park Bornholm. Modellen indebærer et årligt tilskud fra Bornholms Regionskommune på 750.000 kr., som er forudsætningen for at fonden både kan præstere et positivt driftsresultat og honorere de likviditetsmæssige udfordringer fremadrettet. Bestyrelsen har fremsendt et budget for 2016 – 2019, som underbygger dette. Budgettet er vedlagt som bilag.\nHerudover står fonden overfor en likviditetsmæssig udfordring fra 2015 på 140.000 kr. i form af regninger, som forfalder primo 2016. Dette beløb kommer ud over det fremrykkede tilskud på 245.000 kr.\nSamlet set indebærer ansøgningen et tilskud fra Bornholms Regionskommune på 1.095.000 kr. for 2016 inklusive det fremrykkede beløb.\nI henhold til lånebekendtgørelsen § 13 kan en kommunalbestyrelse ikke uden statsforvaltningens samtykke afgive tilsagn om regelmæssige ydelser og lignende, som kommunen ikke efter lovgivningen er forpligtet til at præstere. En partnerskabsaftale med et tilsagn om et årligt tilskud i fire år vil være omfattet heraf.\nKommunalbestyrelsen har i budgettet afsat et tilskudsbeløb til Bright Park Bornholm med faldende profil frem til 2018. Det afsatte beløb kan dog ikke dække det ansøgte beløb jf. tabellen nedenfor.\n1.000 kr. – 2016-priser\nÅrligt tilskud jf. ansøgning\nFremrykket tilskud jf. KB 19.11.2015\nLikviditetsmæssig udfordring primo 2016\nAnsøgte tilskud i alt\nAfsat i kommunens budget\nDer kan ikke administrativt peges på finansiering af differencen.\nDer har 2. december 2015 været afholdt møde mellem Bright Park Bornholms bestyrelsesformand og banken med deltagelse fra kommunen med henblik på at undersøge mulighed for at reducere renteudgiften på trækket på kassekreditten. Banken vil forud for den 8. december 2015 fremsende svar på dette. Hvis kommunen øger sit driftstilskud og skaber grundlag for et budget i balance, vil banken nedsætte renten marginalt. Hvis kommunen oveni dette stiller en kommunegaranti for kassekreditten, vil renten nedsættes yderligere. Den administrative vurdering er, at dette vil kunne nedsætte renteudgiften med mellem 25.000-125.000 kr. årligt som herefter vil reducere behovet for kommunalt tilskud med et tilsvarende beløb. De præcise beløb vil som sagt foreligge til mødet.\nDet foreslås, at det indstillede tilskud på 300.000 kr. finansieres fra bevilling 55 Ejendomme og service under Center for Ejendomme og Drift, idet der overføres 300.000 kr. til bevilling 42 Erhverv under Center for Erhverv, Uddannelse og Beskæftigelse.\nSom konsekvens heraf vil en række planlagte vedligeholdelsesopgaver på de kommunale bygninger blive udskudt.\nÅrsrapport for 2012 (PDF)\nÅrsrapport for 2013 (PDF)\nÅrsrapport for 2014 (PDF)\nBilag til Erhvervs- og Beskæftigelsesudvalget 8. december 2015\nBPB, langsigtet plan og partnerskab med BRK (PDF)\nBPB budget 2016-2019 (XLSX)\n13 Beskæftigelsesplan 2016\nErhvervs- og Beskæftigelsesudvalget orienteres\nCenter for erhverv, uddannelse og beskæftigelse foreslår, at udarbejdelsen af Beskæftigelses-plan 2016 tager udgangspunkt i de mål som Erhvervs- og Beskæftigelsesudvalget allerede har peget på som særlige indsatsområder, de indsatsområder beskæftigelsesministeren udpeger som følge af beskæftigelsesreformen, samt at inspiration til Beskæftigelsesplanen hentes i dialog med aktører på beskæftigelsesområdet.\nKommunaldirektøren indstiller, at udkast til Beskæftigelsesplan 2016 godkendes til videre bearbejdning.\nErhvervs- og Beskæftigelsesudvalget, den 19. august 2015:\nGodkendt til videre bearbejdning, medlemmernes kommentarer medtages i den videre bearbejdning.\nSocial- og Sundhedsudvalget, den 14. september 2015:\nDrøftet, idet det anbefales Erhvervs- og Beskæftigelsesudvalget, at der arbejdes med tidligere og konkret inddragelse af de relevante parter.\nTeknik- og Miljøudvalget, den 14. september 2015:\nBørne- og Skoleudvalget, den 15. september 2015:\nFritids- og Kulturudvalget, den 16. september 2015:\nDrøftet, idet Erhvervs- og Beskæftigelsesudvalget opfordres til at indtænke aktører på fritids- og kulturområdet som samarbejdspartnere.\n· Beskæftigelsesplan 2016 til orientering\n· at Beskæftigelsesplan 2016 godkendes.\nRegeringen, Venstre, Dansk Folkeparti og Det Konservative Folkeparti indgik den 18. juni 2014 et forlig om at reformere hele beskæftigelsesindsatsen.\nBeskæftigelsesreformen udmøntes gennem to lovforslag, hvoraf det ene er en helt ny lov, der skal erstatte lov om ansvaret for og styringen af den aktive beskæftigelsesindsats.\nVed lovforslaget afbureaukratiseres arbejdsprocesser i kommunerne for så vidt angår beskæftigelsespolitiske mål og beskæftigelsesplaner.\nDet betyder, at kommunerne ikke længere skal udarbejde beskæftigelsesplanen efter en bestemt skabelon, som er givet fra centralt hold. Kommunerne får derved mere indflydelse på form og indhold i beskæftigelsesplanen fremadrettet.\nLoven trådte i kraft 1. januar 2015.\nBeskæftigelsesplanen 2016 indeholder målsætninger for de nationale beskæftigelsespolitiske mål (ministermålene) samt lokale mål, strategier og indsatsområder, som besluttes af Erhvervs- og beskæftigelsesudvalget.\nEndelig Beskæftigelsesplan for 2016 behandles og vedtages af kommunalbestyrelsen senest 31. december 2015.\nBeskæftigelsesministeren har udmeldt følgende beskæftigelsespolitiske mål for 2016:\nUddannelse er en afgørende forudsætning for at opnå og fastholde en solid tilknytning til arbejdsmarkedet – både nu og i fremtiden.\nDerfor skal der forsat være fokus på at understøtte kontanthjælpsreformens intention om, at unge ikke bare påbegynder, men også gennemfører en ordinær uddannelse, der kan give dem de nødvendige kompetencer til at komme i beskæftigelse og dermed kunne forsørge sig selv og sin familie. Nytilkomne unge indvandrere og flygtning under 30 år uden uddannelse skal fremover fra starten af integrationsprogrammet have en indsats med uddannelsesfokus. For unge med særlige faglige, sociale eller helbredsmæssige behov, herunder unge med funktionsnedsættelser, skal der være den nødvendige hjælp og støtte til at opnå en uddannelse.\nBorgere i udkanten af arbejdsmarkedet\nBorgere på kanten af arbejdsmarkedet skal tættere eller ind på arbejdsmarkedet bl.a. gennem en styrket tværfaglig indsats\nBeskæftigelsesgraden er betydelig lavere blandt nogle grupper end andre. Det gælder eksempelvis for personer med funktionsnedsættelser, herunder psykiske lidelser, samt gruppen af indvandrere og flygtninge. Årsagen kan blandt andet være, at nogle borgere på kanten af arbejdsmarkedet har sammensatte problemer, der kræver en tværfaglig indsats.\nDet er således afgørende for implementeringen af både reformen af førtidspension og fleksjob, kontanthjælpsreformen, reformen af sygedagpenge og en styrket integrationsindsats for nytilkomne flygtninge og familiesammenførte, at kommunerne prioriterer en forebyggende, helhedsorienteret og tværfaglig indsats – især for disse grupper.\nDet skal blandt andet understøtte, at flere kan deltage i forløb på virksomheder og dermed styrke chancen for på sigt at få et ordinært job.\nLangtidsledigheden er fortsat en stor udfordring, idet borgere, der tilbringer længere perioder i ledighed, har sværere end andre ved at genvinde fodfæste på arbejdsmarkedet. Det gælder særligt seniorer og personer uden en erhvervskompetencegivende uddannelse, der har en større risiko for at ende i langtidsledighed end andre ledige. Udfordringen med langtidsledighed skal ses i lyset af den toårige dagpengeperiode, der stiller yderligere krav om en tidlig og forebyggende indsats.\nBeskæftigelsesreformen har som et væsentligt formål at forebygge og nedbringe langtidsledigheden gennem en tidlig og individuel indsats, der kan ruste den enkelte til varig beskæftigelse. Det forudsætter blandt andet en styrket indsats for målrettet at opkvalificere og uddanne de ledige, der har mindst uddannelse, så de får de nødvendige kompetencer og kan komme tilbage på arbejdsmarkedet.\nDer er behov for at styrke jobcentrenes samarbejde med virksomhederne for herigennem at kunne levere en proaktiv og systematisk hjælp til rekruttering af arbejdskraft samt uddannelse og opkvalificering. Der er også et stærkt behov for at arbejde målrettet med at undgå fremtidig flaskehalse på arbejdsmarkedet. Et godt samarbejde mellem jobcenter og virksomhederne er desuden afgørende for at kunne tilbyde flere udsatte brogere en virksomhedsrettet indsats samt at fastholde personer med nedsat arbejdsevne eller sygdom på deres arbejdsplads.\nDer stilles ikke formkrav til fastsættelse af kvantitative mål i beskæftigelsesplanen for 2016.\nStrategien for den samlede beskæftigelsesindsats for Bornholms Regionskommune vil være et samspil mellem:\n· Beskæftigelsespolitiske visioner og mål, der er fastsat i Bornholms Regionskommune\n· De politiske rammebetingelser, herunder beskæftigelsesministerens udmelding om de centralt udmeldte og konkrete fastsatte mål og visioner.\n· Samarbejdsaftaler mellem CEUB og virksomheder og andre aktører mfl.\n· Beskæftigelsesplanen for Bornholms Regionskommune\n· Inddragelse af tværfaglige samarbejdspartnere ex Beskæftigelsesregionen, Kommunernes Landsorganisation og udbetaling Danmark.\nOg fremgår af vedlagte bilag ”Udkast til Beskæftigelsesplan 2016”.\nI ovenstående indgår implicit overordnede værdier og visioner, der er gældende for Bornholms Regionskommune samt hensyntagen til øvrige tværgående politikker og strategier.\nDecember 2015: Kommunalbestyrelsen vedtager beskæftigelsesplan for 2016.\nJanuar 2016: Det regionale Arbejdsmarkedsråd orienteres om beskæftigelsesplan 2016 og efterfølgende offentliggøres planen.\nAdministrativ tilføjelse pr. 10. november 2015:\nEndelig version af Beskæftigelsesplanen 2016 udsendes til orientering for Erhvervs- og Beskæftigelsesudvalget efter indarbejdelse af høringssvar fra:\n· Erhvervs- og Beskæftigelsesudvalget\n· Social- og Sundhedsudvalget\n· Teknik- og Miljøudvalget\n· Børne- og Skoleudvalget\n· Fritids- og Kulturudvalget\nVideresendes herefter til orientering for Økonomi- og Planudvalget og til godkendelse i kommunalbestyrelsen i december 2015.\nOpfølgning af Beskæftigelsesplan 2016:\nErhvervs- og beskæftigelsesudvalget er ansvarlig for opfølgning således:\n· Langsigtede mål – årligt\n· Delmål – løbende\n· Endelig opfølgning langsigtede mål – medio 2017\nCenter for Erhverv, Uddannelse og Beskæftigelser er ansvarlig for:\n· Løbende opgør og tilvejebringe relevant data\n· Gennemføre tilfredsundersøgelse med relevante brugergrupper\nBeskæftigelsesplan 2016 bygger videre på den aktive beskæftigelsesindsats Erhvervs- og Beskæftigelsesudvalget har prioriteret, med fokus på tidlig indsats, virksomhedsrettede tilbud og kompetencegivende uddannelse/kurser hvor det er relevant, og som specielt i 2014/2015 har vist sig at være effektiv. Borgerne kommer hurtigere i job og er kortere tid på offentlig forsørgelse, med deraf faldende udgifter for kommunen.\nAdministrativ tilføjelse til ØPU 8.12.2015:\nDer er efter Erhvervs- og Beskæftigelsesudvalgets møde den 25. november 2015 vedhæftet en ny version af Beskæftigelsesplan 2016, idet der er foretaget en række redaktionelle rettelser.\nBilag til Erhvervs- og Beskæftigelsesudvalget 19. august 2015\nTidsplan for Beskæftigelsesplan 2016 (DOCX)\nBeskæftigelsespolitiske mål for 2016 (PDF)\nBeskæftigelsesplan 2016 (PDF)\n14 Serviceydelser og takster 2016 på kommunens plejehjem og plejecentre\nI forbindelse med budgettet for 2016 godkendte kommunalbestyrelsen kommunens takstblad for 2016. På området ”31 Ældre” som omhandler takster for de serviceydelser, som tilbydes som servicepakker på plejehjem og plejecentre, blev det oplyst, at taksterne for vask og rengøringsartikler er under genberegning/revidering. Der foreligger nu et forslag om at afskaffe servicepakker på plejecentrene og herefter kun tilbyde dem på plejehjemmet, og at taksten for servicepakker på plejehjemmet fastsættes.\na) sagen sendes til Ældrerådet og Handicaprådet med henblik på høring i forhold til anbefaling om, at der pr. 1. januar 2016 ikke længere tilbydes servicepakker (ud over madservice) på plejecentre\nb) taksterne vedr. servicepakker for 2016 for Plejehjemmet Toftegården anbefales til kommunalbestyrelsens godkendelse\nc) for at kunne overholde muligheden for at ophør af servicepakker på plejecentre kan træde i kraft den 1. januar 2016 – sendes sagen efter udvalgets behandling den 23. november direkte i Økonomi- og Planudvalget den 8. december, hvor rådenes høringssvar vil foreligge til mødet, og derefter til kommunalbestyrelsens godkendelse den 17. december\nd) hvis der ikke træffes beslutning om, at afskaffe servicepakker på plejecentrene, vil taksterne som fremgår af takstbladet for 2016 være gældende, med det forbehold, at det står anført i noterne, at de skal genberegnes\nSocial- og Sundhedsudvalget, den 23. november 2015:\nd) Taget til efterretning.\nPå kommunens plejehjem og plejecentre er der hidtil tilbudt servicepakker. Regelgrundlaget er ”Bekendtgørelse om plejehjem og beskyttede boliger” hvoraf det fremgår, at kommunen udover bolig, el og varme, skal give beboerne tilbud om kost, vask, rengøring og leje af linned. Taksterne for egenbetalingen vedtages årligt i forbindelse med godkendelse af budgettet.\nDer er ingen pligt til at tilbyde kommunens beboere i plejecentre servicepakker, men man har hidtil syntes, at det var en god løsning, at give det samme tilbud til borgere på plejecentre som på plejehjem.\nEn undersøgelse har vist, at der er meget forskellig praksis på de enkelte plejecentre. Nørremøllecenteret, Klippebo og Lunden (undtaget Paradisvej 11) tilbyder ikke servicepakker. Plejecenter Snorrebakken, Nylars Plejecenter, Paradisvej 11 (Lunden) og Plejecenter Aabo tilbyder servicepakker. Det er ikke alle beboere, som takker ja.\nÆldrechefen har nedsat en arbejdsgruppe, som har set på evt. harmonisering af tilbuddet omkring servicepakker. Arbejdsgruppen anbefaler, at der fremover udelukkende tilbydes madservice på plejecentrene og fuld servicepakke på Plejehjemmet Toftegården, som er pligtigt for kommunen. Begrundelsen herfor er, at arbejdsgruppen finder, at det er i god tråd med rehabiliteringstankegangen og Ældrepolitikkens mål om ”længst muligt i eget liv”, ikke at have servicepakker. Borgerne vil, hvis de ønsker det, kunne forsætte med de produkter, som de kender fra deres eget hjem.\nÆndringen betyder, at borgerne fremover selv skal købe rengøringsmidler og vaskepulver m.m. til deres egen lejlighed i lighed med andre indkøb, som de selv står for. Det fungerer fint på de steder, som ikke tilbyder servicepakker. Her får de borgere, som ikke selv kan handle, eller har pårørende, som vil påtage sig opgaven, hjælp til at udfylde og bestille indkøbssedler. Personalet er også behjælpeligt med bestillingerne. Det er derfor arbejdsgruppens overbevisning, at det ikke medfører serviceforringelse for borgerne. For de (få) borgere, som har valgt at leje sengelinned, betyder det, at de fremover vil modtage regningen direkte fra leverandøren og ikke blive trukket som servicepakkebetaling fra kommunen. Desuden, vil det betyde, at de borgere, som tidligere har fået sendt vasketøj på vaskeri, som ikke selv kan vaske deres tøj, får hjælp fra personalet på plejecentrene.\nDer vil efterfølgende kun være servicepakker på Plejehjemmet Toftegården. Taksterne for 2016 er blevet genberegnet som konsekvens af en afgørelse i ankestyrelsen, som betyder, at kommunen ikke kan tage betaling for personaleudgiften til vask hos ekstern leverandør.\nTaksterne for 2016:\nBeboere på plejehjem\nVask og leje af linned\nVask af personligt tøj\nVask af linned\n1. Taksterne er fastsat på baggrund af en genberegning\nAdministrativ tilføjelse til møde i kommunalbestyrelsen den 17. december 2015\nBornholms Ældreråd, den 8. december 2015:\nRådet tager forslag om taksterne til efterretning, således at taksterne alene gælder plejehjemmet. Ældrerådet finder det i overensstemmelse med, at det er borgerens eget hjem på plejecentrene og dermed selv vælger produkter.\nEt mindretal i Rådet ønsker, at der fortsat gives tilbud om servicepakker til beboere på både plejehjem og plejecentre.\nHandicaprådet, den 8. december 2015:\nTaget til efterretning med tilfredshed.\n15 Evalueringsrapport af hjerneskadeprojekt\nI perioden 2013 - 2014 har der været gennemført et projekt på hjerneskadeområdet. Projektet har været støttet økonomisk af Ministeriet for Sundhed og Forebyggelse til styrket genoptræning og rehabilitering af personer med erhvervet hjerneskade med 2.101.000 kr.\nProjektet er evalueret og evalueringsrapporten ”Styrket genoptræning og rehabilitering af personer med erhvervet hjerneskade” foreligger nu. Evaluator har gennem projektperioden indsamlet dokumentation af resultater, herunder hvordan både kommunale aktører og borgere med senhjerneskade vurderer projektindsatsen. Rapporten fremsendes til politisk orientering.\na) at orienteringen om projektet tages til efterretning\nb) at bevilling 33 Sundhed i 2016 forhøjes med 440.000 kr. som finansieres ved at bevilling 41 Uddannelse og beskæftigelse (sygedagpenge) og bevilling 34 Sociale ydelser (førtidspension) nedsættes med hver 220.000 kr. i 2016\na) Orienteringen taget til efterretning. Udvalget udtrykker stor tilfredshed med indsatsen.\nb) Anbefales til kommunalbestyrelsens godkendelse.\nProjektet er evalueret og evalueringsrapporten ”Styrket genoptræning og rehabilitering af personer med erhvervet hjerneskade” foreligger nu. Evaluator har gennem projektperioden indsamlet dokumentation af resultater, herunder hvordan både kommunale aktører og borgere med senhjerneskade vurderer projektindsatsen.\nProjektets hovedmålsætninger har været:\n· Mere intensitet i indsatsen såvel kvalitativt som kvantitativt.\n· Bedre timing, sådan at de nødvendige ressourcer bliver bevilliget på rette tid og sted.\n· En fleksibel indsats sammensat og gennemført på den skadede borgeres præmisser.\n· Bedre sammenhæng, sådan at den skadede borger oplever indsatsen meningsfuld og relevant.\n· Fælles mål og strategi for indsatsen.\nDer er udarbejdet evalueringsrapport og økonomianalyse af hjerneskadeprojektet med fokus på følgende formål:\nResultatet af hjerneskadeprojektet.\nEtablering af fundamentet for, at BRK kan leve op til den skærpede lovgivning.\nBeskrivelse af at projektet i samarbejde med Hjerneskadecentret – BOMI kan løse opgaver på det mest specialiserede niveau.\nDer er økonomisk fornuft i projektet og samarbejdet med Hjerneskadecentret – BOMI\nManglende koordination og sammenhæng i rehabiliteringsforløb er et problem, som hyppigt nævnes både på hjerneskadeområdet og i forbindelse med andre komplicerede sager.\nDette var således også udgangspunktet for BRKs hjerneskadeprojekt, hvor nu den endelige rapport foreligger.\nKort skitseret har resultatet for hjerneskadeprojektet betydet:\nOmrådet er gået fra samarbejde/orientering til systematisk koordinerede forløb med aftalte procedurer og tydelige rollefordelinger. BRK lever op til Sundhedsstyrelsens ”Forløbsprogram for hjerneskadede” (dec. 2014) og ligeledes lever modellen op til ”Den centrale udmelding” fra Socialstyrelsen.\nEvalueringsrapporten konkluderer at:\nEffekt kan ikke påvises på kort sigt, men der er stærke indicier på, at der er økonomisk effekt på lang sigt.\nEfterfølgende er Sundhedsstyrelsen kommet med ”Visitationsretningslinjer …” (jan. 2015) og det er bekendt, at Socialstyrelsen kommer med forløbsprogram for de komplekse hjerneskader. I Sundhedsstyrelsens visitationsretningslinjer er der præciseret faglige og organisatoriske krav til de tre niveauer almen, specialiseret og rehabilitering på specialiseret niveau. Det er første gang Sundhedsstyrelsen kommer med meget konkrete krav til de 3 niveauer. Hjerneskadeprojektet i BRK har resulteret i, at BRK kan leve op til koordinationsmæssige krav og gennem samarbejdet med Hjerneskadecentret BOMI vil BRK kunne leve op til en stor del af de forløb der kommer på det mest specialiserede niveau.\nDen nye rehabiliterende måde at arbejde på i BRK bevirker, at der i flere forløb kan tilbydes borgerne en indsats på Bornholm, hvilket har en lang række fordele for både borgere, medarbejdere og økonomien. For det første får borgeren den specialiserede rehabiliterende indsats i sit nærmiljø og for det andet bliver der færre skift i borgerens forløb og endelig er der en økonomisk gevinst. Evalueringsrapporten konkluderer, at der er en øget udgift i starten, men at denne vil blive tjent ind over tid.\nI enkelte forløb i BRK, hvor borgerne har fået en genoptræningsplan til rehabilitering på specialiseret niveau har borgerne delvist selv været i stand til at løse opgaven på grund af den koordinerede indsats og samarbejde med Hjerneskadecentret BOMI.\nDet kan antages, at det har bevirket, at BRK har sparet en udgift på eksterne specialiserede forløb hos specialister på Sjælland/Jylland. I en enkelt sag har den koordinerede indsats bevirket, at BRK har undgået et forløb på fx Kurhus i en periode på 4 mdr. med en udgift til BRK på 890.000 kr. eller for 6 mdr. 1,3 mio. kr.\nPå længere sigt forventes den specialiserede indsats at medføre færre udgifter til forsørgelsesydelser ved at reducere varigheden på sygedagpenge og reducere antallet af borgere, som tilkendes førtidspension på baggrund af hjerneskade.\nDer er således et endog ganske stort potentiale for reducerede udgifter i de mest komplekse sager. BRK opnår udover de reducerede udgifter også en faglig opkvalificering af egne medarbejdere, fastholder arbejdspladser på øen, gør det mere attraktivt at fastholde sit arbejde og rekruttering forbedres. Rehabiliteringsindsatsen ydet i nærmiljøet sikrer en direkte overførbar læring til dagligdagen.\nEn fortsat specialiseret indsats kræver en samarbejdsaftale med BOMI for at kunne leve op til de nye vejledninger\nFor at leve op til de nye krav i 2015 har Kommunikationscentret, Center for Sundhed indgået en 1 årig samarbejdsaftale med Hjerneskadecentret BOMI. Rent økonomisk har udgiften været finansieret delvist via overførte midler og en periodisk vakant stilling på Kommunikationscentret. Der anbefales imidlertid en varig økonomisk løsning på denne opgave.\nFor at leve op til de nye krav og for at fastholde og understøtte den nødvendige faglighed områderne imellem, anses det for hensigtsmæssigt at indgå en samlet aftale med Hjerneskadecenter BOMI. Udgiften til Hjerneskadecenter BOMI inkl. transport estimeres til årligt at udgøre 440.000 kr.\nSom beskrevet er rehabiliteringsforløbene komplekse og sammensat af mange elementer indsatsmæssigt og økonomisk. For at kunne tilvejebringe midlerne indstilles derfor at der i dette tilfælde vil kunne flyttes økonomi mellem konto 5 og 6.\nPå baggrund af ovenstående foreslås følgende finansiering:\n· Bevilling 41 Uddannelse og beskæftigelse (sygedagpenge) 220.000 kr.\n· Bevilling 34 Sociale ydelser (førtidspension) 220.000 kr.\nIndsatsen følges løbende og evalueres pr. 30. juni 2016 og vil blive forelagt de relevante udvalg. I denne forbindelse skal der tages stilling til finansiering for 2017.\n16 Ligestillingsredegørelse 2015\nAlle kommuner skal efter ligestillingsloven indberette ligestillingsredegørelse i ulige år. Der skal derfor indberettes ligestillingsredegørelser i 2015.\nFormålet er at gøre status for ligestillingsindsatsen både på personaleområdet og i kerneopgaverne. Status beskriver perioden 1. november 2013 til 31. oktober 2015.\n· at ligestillingsredegørelsen vedtages.\nØkonomi- og Planudvalget den 10. november 2015:\nLigestillingsredegørelserne følger op på ligestillingslovens bestemmelser om, at alle offentlige myndigheder inden for deres område skal arbejde for ligestilling og indarbejde ligestilling i al planlægning og forvaltning. I ligestillingsredegørelsen skal der udelukkende redegøres for ligestilling af kvinder og mænd.\nDen kønsmæssige sammensætning af ansatte i Bornholms Regionskommune fordeler sig med 74,6 % kvinder og 25,4 % mænd, som er stort set det samme som samlet for alle kommuner (76,4 % kvinder og 23,6 % mænd).\nPå overenskomstområder er fordelingen i Bornholms Regionskommune følgende:\nØvrige (gruppen indeholder bl.a. teknisk servicepersonale og specialarbejdere)\nSer vi på lederområdet alene, er fordelingen, når vi anvender de centralt udtrukne tal, der baseres på leders indplacering i overenskomster og aftaler, dvs. de tal der fremgår direkte af ligestillingsredegørelsen, således:\nKvinder, alle kommuner\nMænd, alle kommuner\nBilledet ændrer sig lidt, når vi opgør ledersiden i forhold til indplacering på niveauer i Bornholms Regionskommunes organisationsplan, her er fordelingen 66 % kvinder og 34 % mænd:\nLedere, niveau 3\nLedere, niveau 4\nSamlet for alle kommuner er fordelingen på lederniveau, 65 % kvinder og 35 % mænd:\nCentral statistik for BRK\nLokal opgørelse for BRK\nVed bemanding af ny chefgruppe ved centermodellens indførelse 1. marts 2014 er lagt vægt på mangfoldighed i forhold til alder, faglig baggrund og køn.\nI forbindelse med godkendelse af ligestillingsredegørelse 2013 opfordrede kommunalbestyrelsen Økonomi- og Planudvalget til at forholde sig til konkrete indsatsområder. Her blev peget på ”Flere mandlige ansøgere på dagtilbudsområdet”. Opgørelse pr. september 2015 viser at andelen af mænd på dagtilbudsområdet er faldet fra 8 % til 7,5 % sammenlignet med 2013. Den faldende procentdel skyldes sandsynligvis det faldende børnetal og dermed færre opslåede stillinger.\nI 2015 har HovedMED-udvalget arbejdet med opdatering af BRKs personalepolitik, herunder lønpolitikken og ligestillingspolitikken, så vi fremadrettet får mere fokus på ligestilling mellem mænd og kvinder gennem øget brug af løn- og ligestillingsstatistikker.\nLigestillingsredegørelsen skal vedtages i kommunalbestyrelsen.\nResultaterne fra årets ligestillingsredegørelser vil blive offentliggjort på hjemmesiden www.ligestillingidanmark.dk i foråret 2016. Når resultaterne foreligger, vil de enkelte kommuner udover selve ligestillingsredegørelsen få tilsendt en statusoversigt, der sammenligner kommunens egen indsats med samtlige andre kommuners indsats gennem et ligestillingsindeks.\nLigestillingsredegørelse 2015 (PDF)\n17 Ændring af færdselsret i Bodilsker og Poulsker plantager\nSkovselskabet Poulsker ApS ønsker som ejer af Bodilsker og Poulsker plantager, at Bornholms Regionskommune medvirker til aflysning af en del af en deklaration, der giver ret til motoriseret trafik på en vejstrækning i plantagerne. Der har været gennemført en to-årig prøveperiode, og Teknik og Miljø har foretaget en høring af interessenter.\n· at sagen drøftes, og det besluttes om Bornholms Regionskommune vil medvirke til aflysning af den del af deklarationen, der sikrer ret til motoriseret trafik på Lyngvejen og del af Krogestensvejen i Bodilsker og Poulsker plantager.\nUdvalget anbefaler, at den del af deklarationen, der vedrører trafik, aflyses, således at afspærringen i prøveperioden kan gøres permanent.\nTeknik- og Miljøudvalgets indstilling godkendt\nI forbindelse med Nexø kommunes salg af Bodilsker og Poulsker plantager i 1991 blev der tinglyst en ret til motoriseret færdsel på skovvejene i nord-sydgående retning, Lyngvejen-Krogestensvej, og i øst-vestgående retning, Emilsvej -(del af Krogestensvejen)- Lervejen. Sidstnævnte strækning er også cykelvej.\nDet fremgår af deklarationen, at ejer kan foretage indskrænkninger i almenhedens afgang til og færdsel i skovene, hvis dette skønnes nødvendigt grundet hærværk, tyverier eller umådeholden henkastning af affald. En indskrænkning forudsætter nærmere forhandling med kommunen, der kan hindre mulige indskrænkninger, hvis den påtager sig at yde fyldestgørende erstatning. Vedligeholdelsen af vejene udføres af Nexø kommune, og udgifterne deles lige mellem kommunen og ejeren. Såfremt en eller flere af vejene lukkes for motoriseret trafik, bortfalder kommunens vedligeholdelsespligt.\nEjer har de seneste år henvendt sig til kommunen med klager over hærværk, tyveri, krybskytteri, tyvfiskeri og henkastning af affald.\nI forbindelse med etablering af Grønt Partnerskab i 2013 blev en prøveperiode med lukning af Lyngvejen og Krogestensvejen en del af projektet.\nProjektet er gennemført som et samarbejde mellem Skovselskabet Poulsker A/S som ejer, Danmarks Naturfredningsforening, FriluftsRådet, Dansk Ornitologisk forening, Svampevennerne på Bornholm og BRK.\nSkovejer ønsker nu at gøre forsøgsordningen permanent med fortsat afspærring af Lyngvejen og Krogestensvej for motoriseret færdsel ved disse indkørselsveje mod syd og mod nord. Der ønskes ingen ændring af muligheden for motoriseret kørsel på cykelvejen.\nEjer har tilkendegivet, at eventuelle ulemper ved lukning af vejene kan reduceres ved f.eks. en aftale om udlån af nøgle til gangbesværede og til personer, der efter kommunens bedømmelse har et legitimt behov for motoriseret transport. Ejer vil sikre de fornødne parkeringsmuligheder ved afspærringerne efter aftale med BRK.\nInden der tages stilling til, om forsøgsordningen skal gøres permanent, er der gennemført en høring af de deltagende parter, nabo og andre mulige interessenter.\nHøringsbrevene blev udsendt den 12. oktober med frist til afgivelse af høringssvar senest 9. november. Ejer af skoven er partshørt i forhold til de indkomne svar.\nBRK har modtaget høringssvar fra\nSvampevennerne på Bornholm\nFriluftsrådet, afdeling Bornholm\nEjer, Skovselskabet Poulsker ApS.\nSvampevennerne på Bornholm skriver, at de principielt er modstandere af, at der indskrænkes i kørslen. På den anden side er de indforståede med, at der sker indskrænkninger i færdslen, hvis det er det, der skal til for at området fortsat skal kunne bestå og drives i den ånd, der nu hersker. Betingelsen for at støtte forslaget er, at der fortsat vil være mulighed for at kunne køre ind ad vejen i særlige tilfælde, som nævnt i høringsbrevet.\nForeningen Bornholm er imod den ønskede permanente vejlukning. Lyngvejen/ Krogestensvej er en af de ældgamle veje gennem Højlyngen. Den ønskede permanente vejlukning vil gøre det svært at komme til skovområdet og den øvre del af Øle Å samt det opførte udsigtstårn, navnlig hvis man kommer fra syd. De opsatte låger er svære at lukke op, og der mangler skiltning og parkeringsmuligheder. Hvis vejlukningen gennemføres, skal der informeres betydeligt bedre om tilkørselsveje til områdets seværdigheder, der skal etableres gode parkeringsforhold flere steder, vejene skal holdes vedlige i en bedre stand, og lågerne i vejspærringen skal være betydeligt lettere at åbne.\nFriluftsrådet afd. Bornholm skriver, at hvis der skal laves en afspærring, der begrænser motoriseret trafik, så bør afspærringen efter rådets mening etableres på en sådan måde, at der fortsat er adgang for folk i kørestol og folk med barnevogne. Frluftsrådet anbefaler tydeligere skiltning og bifalder forslaget om at udlevere nøgle til folk med legitimt behov for motoriseret transport i området. Friluftsrådet anmoder BRK om at sikre, at der etableres forsvarlig adgang til handicappede til det område, hvor den motoriserede trafik begrænses. Tilladelsen til afspærringen bør betinges af, at der etableres forsvarlige adgangsforhold for handicappede (der skal være parkeringsplads ved jægerhuset, handicaplåge i dyrehegnet og en bredere sti).\nEjer, Skovselskabet Poulsker ApS udtaler i sit høringssvar, at lukningen af vejene har mindsket de påtalte gener, særligt er henkastning af affald og tyveri reduceret. Der synes ikke at være nogen synlige problemer og gener for gæsterne, da ejer alene har modtaget et par opklarende spørgsmål kort efter opsætning af leddene. Selskabet nævner de mange initiativer i Grønt Partnerskab: perleuglekasserne, terrænsti, udkigstårn, dåvildtafgræsningsforsøg og senest en økologisk restaurering af arealerne ved Øle Å. Selskabet påpeger, at såfremt den motoriserede trafik genoptages, vil det kræve væsentlige udgifter til vejvedligehold for at sikre trafiksikkerheden og for at genskabe en vejkvalitet, som fandtes i 1991. Der vedhæftes et kort, der viser, hvor der i dag er etableret p-plads. Efter samråd med Teknik og Miljø er der ikke etableret p-plads ved Østermarie plantage, da der skønnes at være tilstrækkelig med plads til parkering ved vejen.\nForelagt høringssvarene har ejer følgende bemærkninger:\nDer skal ikke opsættes yderligere hegn. Afspærringen ved dåvildthegnet blev etableret i 2011 som et afgræsningsforsøg. Det slutter ultimo 2017, hvor hegn, låger og færiste vil blive fjernet, så der er uhindret adgang til arealet for ikke-motoriseret færdsel. Lågerne ved dåvildthegningen er opsat af BRK Vej og Park. Parkering er etableret ved Dalevej. Der er yderligere mindre parkering ved Øle Ås start og slutning, men man skal vide, hvor de er.\nDet er det Grønne Partnerskab, der i forening har igangsat disse initiativer med behørig hensyntagen til både skovpublikum og naturen.\nEjer har indhentet tilbud fra NCC, vedr. reparation af den sydlige del af Lyngvejen op til Anhøj Å, ca. en tredjedel af vejen. Tilbuddet lyder på 491.000 kr. excl. moms. - Et beløb som vil være nødvendigt, hvis den motoriserede færdsel skal opretholdes. Efter deklarationen skal ejer og kommunen deles om omkostningerne.\nNexø Kommune/Bornholms Regionskommune har ikke udført vedligeholdelsesopgaver på Lyngvejen – Krogestensvej, siden deklarationen blev tinglyst i 1991. Vejenes tilstand er derfor\nSåfremt de nævnte veje lukkes for motoriseret færdsel bortfalder kommunens pligt til at betale halvdelen af omkostningerne til vedligeholdelse, som det fremgår af deklarationen.\nCykelvejen er vedligeholdt af kommunen, og denne forpligtelse ændres ikke.\nI den to-årige prøveperiode har BRK kun modtaget et par henvendelser om afspærringen bl.a. om bommenes udformning, der efter det oplyste ikke giver tilstrækkelig mulighed for at færdes frit med f.eks. barnevogne og kørestole.\nSåfremt det besluttes at lukke for motoriseret færdsel på de to skovveje, vil det være et krav fra kommunen, at afspærringen udformes sådan, at det uden hindringer er muligt at færdes med kørestol og barnevogne.\nDer vil også som foreslået af ejer blive indgået aftale om udlån af nøgle i særlige situationer.\nMuligheden for at køre tættest muligt på fugletårnet forringes ikke ved lukningen, da der er indkørsel fra øst, Ølenevejen, i stedet for fra syd.\nI øvrigt sikrer naturbeskyttelsesloven offentlighedens ret til færdsel i skove til fods og på cykel. I privatejede skove må færdsel alene ske på stier og veje. Der har på Bornholm været tradition for i et vist omfang at tillade motoriseret færdsel i de kommunale skove – i modsætning til de statsejede skove.\nHvis retten til motoriseret færdsel opretholdes, må der forventes udgifter til at bringe vejene i\nrimelig og farbar stand. Hvis færdselsretten ophæves, bortfalder kommunens vedligeholdelsesforpligtelse i henhold til deklarationen.\nBilag til Teknik- og Miljøudvalget 23. november 2015\nKort Bodilsker og Poulsker plantager (PDF)\nTinglyst deklaration om ret til motoriseret færdsel (PDF)\nHøring vedr. begrænsning af motoriseret trafik ved afspærring af skovveje i Bodilsker og Poulsker plantager. (DOCX)\nDeklarationskort af 31.5.1991. (PDF)\nHøring vedr. begrænsning af motoriseret trafik ved afspærring af skovveje i Bodilsker og Poulsker plantager (MSG)\nHøring om vejlukning i Bodilsker og Poulsker plantager (MSG)\nHøringssvar vedr. begrænset trafik ved afspærring af skovveje i Bodilsker og Poulskeer plantage. (MSG)\nhøringssvar vedr. begrænsning af motoriseret trafik ved afspærring af skovvej i Bodilsker og Poulsker plantager (MSG)\n18 Behandling af høringssvar og endelig vedtagelse af lokalplan nr. 084 og kommuneplantillæg nr. 02 for et teknisk anlæg mm. i Allinge\nKommunalbestyrelsen vedtog den 26. marts 2015 at sende forslag til lokalplan nr. 084 for et fjernvarmeværk mm. i Allinge i 8 ugers offentlig høring. Lokalplanen ledsages af tillæg nr. 02 til kommuneplan 2013.\nVed høringsfristens udløb den 25. maj 2015 var der indkommet 2 høringssvar til behandling i de politiske udvalg og Kommunalbestyrelsen.\nI forbindelse med høringsprocessen har Bornholms Forsyning A/S som bygherre på fjernvarmeværket imidlertid ændret projektet, således at det planlagte fjernvarmeværk nu placeres i Hasle, og lokalplanområdet derfor alene forudsættes anvendt til placering af en eller to akkumuleringstanke, pumpestation mv. til distribution af fjernvarme samt på sigt det oprindeligt planlagte solvarmeanlæg. Nærværende lokalplan er derfor tilrettet i forhold til denne, mindre omfattende anvendelse.\nat lokalplan nr. 084 og kommuneplantillæg nr. 02 for et teknisk anlæg mm. i Allinge vedtages med foreslåede ændringer som følge af indsigelserne.\nPer Ole Petersen blev erklæret inhabil og deltog ikke i behandlingen af punktet\nI overensstemmelse med varmeforsyningsplanen, havde Bornholms Forsyning i første omgang anmodet Center for Teknik og Miljø om at igangsætte en lokalplanproces, der muliggjorde at opføre et nyt fjernvarmeværk for varmeforsyning af Allinge, Sandvig, Sandkås og Tejn. Varmeværket ønskedes placeret i den sydlige udkant af Allinge, på et kommunalt ejet areal ved Rønnevej.\nReduceret til teknisk anlæg\nMed afsæt i et nu godkendt projektforslag fremsendt af Bornholms Forsyning den 30. april 2015 med ønske om at Allinge, Sandvig m.fl. varmeforsynes fra et fjernvarmeværk i Hasle i stedet for Allinge, reduceres behovet for bebyggelsens højde og omfang i Allinge væsentligt.\nI stedet for et fjernvarmeværk er der nu tale om et mindre teknisk anlæg som en del af lokalområdets forsyning, i maksimalt 8,5 meters højde frem for opførelsen af et egentligt fjernvarmeværk i 12 meters højde. En skorsten med en forventet højde på 24 meter udgår også af projektet.\nLokalplan nr. 084 for et teknisk anlæg mm. i Allinge skal således alene muliggøre opførelsen af pumpestation, akkumuleringstanke, solenergianlæg og lignende, udlægge området til erhvervsområde, fastlægge bestemmelser for ny bebyggelsesplacering, arealdisponering og beplantning og overføre området fra landszone til byzone.\nDet vurderes at ovenstående ændring ikke kræver en ny høringsproces, da den endelige lokalplan muliggør et væsentligt reduceret byggeri med en langt mindre påvirkning af omgivelserne.\nI kommuneplan 2013 er området udlagt til ”blandet bolig- og erhvervsformål”. For at tilpasse kommunens arealudlæg og bringe lokalplanen i overensstemmelse med kommuneplanen er der udarbejdet et forslag til kommuneplantillæg, der alene udlægger området til erhvervsformål.\nBornholms Forsyning A/S:\nBornholms Forsyning anmoder, på baggrund af en ændring af deres forsyningsstrategi, om at følgende ændringer indarbejdes i lokalplanen før endelig vedtagelse, jf. bilag 1.\n· Mulighed for opførelse og anvendelse til fjernvarmeværk reduceres, idet der alene vil være behov for at opføre akkumuleringstanke samt pumpestation, da Allinge, Sandvig m.fl. kan varmeforsynes fra udvidelse af værk i Hasle.\n· Den maksimale bygningshøjde reduceres fra 12 m reduceres til 8,5 m, idet der ikke vil være behov for den øgede løftehøjde i akkumuleringstanken i forhold til varmeværket.\n· Anvendelsen og udlæg til solfangeranlæg bibeholdes, men placeringsforslag 2 udgår, idet ny bebyggelse med den reducerede højde med fordel kan placeres midt i området i placeringsforslag 1, således som det er vist på vedlagte skitseforslag (se bilag 1).\n· I forhold til omfang af ny bebyggelse vil det være nødvendigt at opføre en akkumuleringstank på 2.000 m³ med en diameter på ca. 20 meter samt ca. 65 m² pumpestation i 1 etage. Dog skal der på sigt være mulighed for at opføre endnu en akkumuleringstank i forbindelse med evt. fremtidig anlæg af solfangeranlæg. Bornholms Forsyning anbefaler derfor, at hele byggefeltet indenfor placeringsforslag 1 bibeholdes.\nCenter for Teknik og Miljøs kommentarer\nDa ændringsforslagene samlet vil reducere bebyggelsens omfang væsentligt, imødekommer Center for Teknik og Miljø samtlige anmodninger om ændringer i høringssvaret fra Bornholms Forsyning, således at:\nBestemmelse 1 (formålet med lokalplanen) ændres til ”- at muliggøre opførelse af et teknisk anlæg til lokalområdets forsyning.” Den resterende del af formålsbestemmelsen bevares i sin oprindelige form.\nBestemmelse 3.1 ændres og tilføjes ”(pumpestation, akkumuleringstanke og lignende)”.\nBestemmelse 4.1 ændres til ”Ny bebyggelse må kun placeres indenfor det på kortbilag 3 viste byggefelt”.\nBestemmelse 4.3 ændres til ”Bygningshøjden må ikke overstige 8,5 meter målt fra niveauplan for byggefeltet”.\nSom konsekvens af ændringerne er afsnittene i redegørelsesafsnittet på side 6-7 tilrettet i forhold til baggrund og hensigt, placering af bebyggelsen, anvendelse og bebyggelsen.\nDesuden er de visualiseringer der indgik i lokalplanforslaget udtaget, da de med ændringerne er overflødiggjort. Lokalplanforslaget som har været i høring er vedhæftet som bilag 2.\nSom konsekvens af ændringerne i lokalplanen, er kommuneplantillæggets bestemmelse vedr. bebyggelsesregulering ændret så den maksimale bygningshøjde er 8,5 meter i stedet for 12 meter.\nDorte og Johan Westh, Rønnevej 16, 3770 Allinge:\nDer gøres indsigelse mod lokalplanforslaget i forhold til dens bestemmelse vedr. bebyggelsens mulige placering tættest på Rønnevej, jf. bilag 1.\nIndsigelsen begrundes med, at de som nærmeste berørte nabo til anlægget frygter at deres ejendom bliver usælgelig og værdiløs, hvis denne placering vælges. De accepterer således kun en placering fjernest fra Rønnevej og agter desuden at køre en erstatningssag, hvis en placering tættere på deres ejendom bliver aktuel.\nEndvidere bemærker de, at der burde have været udarbejdet en visualisering af værket set fra deres ejendom for at afdække påvirkningen af ejendommen.\nCenter for Teknik og Miljø imødekommer ikke indsigelsen, da bebyggelsen i den endelige lokalplan reduceres væsentligt i både højde og omfang. Dermed har diskussionen om bebyggelsens placering indenfor lokalplanområdet også mistet sin oprindelige betydning.\nEn bygningshøjde på maksimalt 8,5 meter svarer til den maksimalt tilladte bygningshøjde i et normalt boligområde. Det vurderes samlet set, at reduceringen af anlæggets bygningshøjde, dets placering over 75 meter fra naboens stuehus og lokalplanens krav om etablering af et 20 meter bredt beplantningsbælte mellem de to ejendomme er tilstrækkeligt til, at den visuelle påvirkning af naboejendommen nu er ubetydelig.\nLokalplan nr. 084 for et teknisk anlæg mm. i Allinge og tilhørende kommuneplantillæg nr. 02 (PDF)\nBilag 2 - Lokalplanforslag nr. 084 for et fjernvarmeværk mm. i Allinge (PDF)\n19 Samlet budgetopfølgning pr. 31. oktober 2015\nBudgetopfølgningen pr. 31. oktober 2015 viser, at der forventes et overskud på det skattefinansierede område på 26,4 mio. kr., hvilket er 31,0 mio. kr. bedre end det oprindelige budget.\nUdgifterne på de ikke-overførbare driftsområder bliver 40,4 mio. kr. lavere mens der bruges 7,3 mio. kr. af overførte driftsmidler og 7,5 mio. kr. af overførte anlægsmidler.\nDer er overført driftsbudget fra 2014 (overskud) på 72,4 mio. kr. og der forventes overført 65,1 mio. kr. til 2016.\nDer forventes en samlet positiv balance på 47,3 mio. kr., hvor det oprindelige budget udviste en negativ balance på 31,2 mio. kr.\na) at budgetopfølgningen tages til efterretning,\nb) at der meddeles tillægsbevillinger som anført i bilag 5, idet nettobeløbet på 41.881.000 kr. tilføres kassebeholdningen, og\nc) at kommunalbestyrelsen godkender Social- og Sundhedsudvalgets samt Børne- og Skoleudvalgets anbefaling om, at det forventede merforbrug på 3.592.000 kr. på bevilling 32 Psykiatri og handicap finansieres af et forventet overskud på bevilling 12 Børn og familie.\nAd c) Anbefales.\nI henhold til retningslinjerne for økonomistyring i Bornholms Regionskommune, gennemføres budgetopfølgning pr. 31. oktober 2015. I 2015 gennemføres budgetopfølgning vedr. budget 2015, pr. 30. april og 31. oktober, samt en administrativ budgetopfølgning pr. 31. juli, og som forsøg pr. 31. januar 2016.\nMer-/mindreforbrug angiver afvigelser i forhold til det korrigerede budget 2015 ekskl. overførsler fra 2014.\nOver-/underskud angiver afvigelser i forhold til det korrigerede budget 2015, dvs. inkl. overførsler fra 2014.\nI bilag 1 rettes fokus mod resultatopgørelsen\nI bilag 2 findes en sammenskrivning af dagsordenspunkterne fra udvalgenes behandling af budgetopfølgningen på udvalgsniveau samt fagudvalgenes indstillinger\nI bilag 3 findes en oversigt over budgetopfølgning på udvalg, center og bevillingsniveau\nI bilag 4 findes en oversigt over budgetopfølgning på anlæg\nI bilag 5 findes en oversigt over tillægsbevillinger\nDer er gennemført en budgetopfølgning pr. 31. oktober, hvor samtlige afdelinger og centre har foretaget en budgetopfølgning på det forventede regnskab for 2015.\nSamlet set viser budgetopfølgningen på det overførbare område et merforbrug på 7,3 mio. kr. i 2015. Fra 2014 er der overført et overskud på 72,4 mio. kr. som finansierer merforbruget i 2015. Samlet set forventes således et overskud på 65,1 mio. kr. i 2015 på den overførbare bevilling.\nPå den ikke-overførbare bevilling forventes et mindreforbrug på 40,4 mio. kr. i 2015.\nTabel 1: Driftsopfølgning pr. 31. oktober 2015\nForventet mer-/mindreforbrug i 2015\nOverført fra 2014\nForventet resultat i 2015 (+overskud /-underskud)\nI forhold til sidste budgetopfølgning pr. 30. april 2015 er der tale om en samlet forbedring på 17,4 mio. kr. på den overførbare bevilling og en forbedring på 17,9 mio. kr. på den ikke-overførbar bevilling jf. tabel 2.\nNedenfor gennemgås udvalgsområderne overordnet set. For en mere uddybende opfølgning henvises til udvalgsopdelte bilag til budgetopfølgningen og beskrivelserne af de enkelte centre og afdelinger under bevillingerne.\nPå Center for Børn og Familie forventes et mindreforbrug på 4,6 mio. kr. i 2015. Mindreforbruget kan primært henføres til færre udgifter til aflastninger samt anbringelser i plejefamilie, kost-/efterskole, eget værelse og døgninstitutioner. Ligeledes er der også mindreforbrug på merudgiftsydelserne og tabt arbejdsfortjeneste. Der ses et merforbrug på dagpasningsområdet som primært skyldes, at der passes flere børn i 2015 end budgetteret.\nPå den ikke-overførbare bevilling forventes et mindreforbrug på 0,4 mio. kr. som skyldes mindreudgifter til økonomiske fripladser på institutionsområdet.\nFor den del af Center for Skole, Kultur og Fritid som vedr. Børne- og Skoleudvalgets områder, forventes et merforbrug på 0,4 mio. kr. som kan henføres til distriktsskolerne og afslutningen af den gamle skolestruktur, som dels finansieres af overført overskud fra 2014 og af den politiske afsatte budgetsikringspulje.\nFor den del af Center for Skole, Kultur og Fritid som vedr. Fritids- og Kulturudvalgets områder, forventes samlet set et mindreforbrug på 0,4 mio. kr. i 2015. Mindreforbruget skyldes lavere udgifter på kultur- og fritidsområdet end antaget samt at biblioteket indhenter et overført underskud fra 2014.\nCenter for Ældre forventer samlet set et merforbrug på 0,9 mio. kr. i 2015. Reelt balancerer budget og forbrug, da der er overført 1,0 mio. kr. til Sekretariatet til den rehabiliterende organisation.\nDer er fortsat en stram styring i hjemmeplejen og på plejehjem og -centre, men der ses et væsentligt merforbrug vedrørende mellemkommunale betalinger og tendensen på området er, at der flytter flere ældre med refusionstilsagn fra øen end der kommer til øen.\nCenter for Sundhed forventer samlet set et merforbrug på 2,0 mio. kr. i 2015. Reelt balancerer budget og forbrug, da der er overført 2,1 mio. kr. til Sekretariatet til den rehabiliterende organisation.\nPå den ikke-overførbare bevilling forventes et mindreforbrug på 15,8 mio. kr. i 2015, hvilket kan henføres til den aktivitetsbestemte medfinansiering af sundhedsvæsnet.\nCenter for Psykiatri og handicap forventer samlet set et merforbrug på 5,0 mio. i 2015, som primært kan henføres til visitering af flere borgere med bostøtte, en enkeltsag hvor det ikke er muligt at sende regning til anden kommune som først antaget, samt et planlagt enkeltmandsprojekt som ikke blev realiseret. Derudover er de indlagte besparelser omkring effektivisering ikke realiseret.\nPå den ikke-overførbare bevilling forventes et merforbrug på 0,2 mio. kr. i 2015.\nFor den del af Center for Erhverv, Uddannelse og Beskæftigelse som formelt er placeret under Social- og Sundhedsudvalget, men har sammenhæng til Erhvervs- og Beskæftigelsesudvalget, forventes et mindreforbrug på 9,6 mio. kr. på den ikke-overførbare bevilling. Mindreforbruget kan primært henføres til et fortsat markant fald i antallet af førtidspensioner som følge af fleks- og førtidspensionsreformen. I forhold til budget 2016 er der taget højde for de forventede lavere udgifter til førtidspension.\nCenter for Erhverv, Uddannelse og Beskæftigelse forventer samlet set et mindreforbrug på 1,4 mio. kr., som kan henføres til særlig tilrettelagt uddannelse (STU).\nPå den ikke-overførbare bevilling forventes netto et mindreforbrug på 13,8 mio. kr. i 2015, som kan primært tilskrives faldende udgifter til dagpenge, kontanthjælp, sygedagpenge og ledighedsydelser, som følge af en fortsat generel positiv udvikling. Der er taget højde for de forventede lavere udgifter i oplægget til budget 2016. På integrationsområdet forventes et merforbrug på 4,0 mio. kr., som dels modsvares af, at BRK modtager et ekstraordinært integrationstilskud i 2015 og dels af forskydninger i udlændingeudligningen, således at integrationsområdet balancerer over tid.\nVækstforumsekretariatet forventer et mindreforbrug på 1,3 mio. kr. i 2015, som skyldes forskydning mellem bevilling af midler til projekter og udbetalingen af midlerne.\nFor Center for Teknik og Miljø forventes der samlet set et merforbrug på 0,6 mio. kr. i 2015. Merforbruget kan primært henføres til skadedyrsbekæmpelsen, idet området inkl. overført underskud fra tidligere år forventes at udvise et underskud på 2,9 mio. kr. Området er gebyrfinansieret og skal balancere over årene.\nPå den ikke-overførbare bevilling forventes der samlet set et merforbrug på 0,5 mio. kr. i 2015. Merforbruget kan primært henføres til regionale jordforurenings- og råstofopgaver, og en konkret sag, hvor alle afværgeforanstaltninger dog ikke kan gennemføres i år.\nFor Center for Ejendomme og Drift forventes der samlet set et mindreforbrug på 0,2 mio. kr. i 2015. Der er dels et mindreforbrug på vintertjenesten og dels et merforbrug på BAT og DeViKa. BAT kan ikke nå at hente hele den årlige besparelse på busindkøb, da busserne først er leveret midt på året. DeViKa, der har merudgifter til personale, investeringer og projekt økoløft.\nCenter for Økonomi og Personale forventer samlet set et merforbrug på 8,7 mio. kr. De væsentligste årsager til merforbruget i 2015 er, at besparelsen på sygdom finansieres ved brug af overførte midler fra 2014, at der er foretaget engangsinvesteringer i bl.a. ledelsesinformations- og indkøbssystem, samt nedbringelse af puljer der over tid skal hvile i sig selv.\nPå den ikke-overførbare bevilling forventes samlet set et mindreforbrug på 1,8 mio. kr. i 2015, som kan henføres til færre udgifter til seniorjob og tjenestemandspensioner.\nFor Asylcenteret forventes en merindtægt på 0,1 mio. kr. i 2015.\nSekretariatet forventer et mindreforbrug på 2,3 mio. kr. Mindreforbruget skyldes hovedsageligt mindreforbrug på IT-området (fx er besparelser i forbindelse med budget 2016 iværksat før tid), på kommissioner, råd og nævn samt på politikernes rejser og uddannelse.\nPå den ikke-overførbare bevilling forventes samlet set et merforbrug på 0,6 mio. kr. Det skyldes, at der i 2015 afholdes to valg; folketingsvalg samt folkeafstemning om det danske retsforbehold.\nDer er foretaget budgetopfølgning på samtlige anlægsprojekter i BRK i forhold til forventet forbrug i 2015. Hovedparten af anlæggene kan henføres til Teknik- og Miljøudvalgets områder. På det skattefinansierede område forventes et samlet forbrug på 64,4 mio. kr. i 2015 ud af et samlet rådighedsbeløb på 83,5 mio. kr. svarende til et forventet mindreforbrug på 19,1 mio. kr. Dette dækker over anlægsprojekter med både mer- og mindreforbrug, samt mindreindtægter fra køb og salg af ejendomme og grunde.\nPå det brugerfinansierede område forventes et forbrug på 3,6 mio. kr. vedrørende klimatilpasningsprojekter ud af en samlet rådighedsbeløb på 7,3 mio. kr. svarende til et mindreforbrug på 3,7 mio. kr. i 2015.\nI resultatopgørelsen sammenstilles ovenstående budgetopfølgning på drift og anlæg med opfølgning på de øvrige poster vedrørende indtægter, lån og renter. Der henvises til bilaget vedr. resultatopgørelsen for en mere fyldestgørende gennemgang.\nOverordnet set viser budgetopfølgningen pr. 31. oktober, at driftsresultatet bliver bedre end budgetteret, mens anlægsområdet udviser større udgifter end budgetteret, som dog finansieres af overførte anlægsmidler.\nSamlet set forventes en kassetilførsel på 47,3 mio. kr. Siden budgetopfølgningen pr. 30. april er skønnet forbedret med 51,3 mio. kr. fra et træk på 4 mio. kr. til en kassetilførsel på 47,3 mio. kr.\nOpr. budget 2015\nKorr. budget 2015\nSom det har været praksis i tidligere år meddeles til tillægsbevillinger til forventet mer- og mindreforbrug på de ikke-overførbare områder. Netto reduceres budgetterne med 40.353.000 kr. på det ikke-overførbare område.\nDer meddeles ligeledes tillægsbevillinger med lån af næste års budget på bevillinger, hvor det korrigerede budget ikke forventes overholdt i 2015. Budgetterne forøges med 3.350.000 kr. i 2015 og reduceres tilsvarende i 2016.\nDer er herudover indstillinger om følgende konkrete bevillingsmæssige justeringer på driften:\n· Overførsel af budget vedr. STU til den ikke-overførbare bevilling under Center for Erhverv, uddannelse og beskæftigelse\n· Tillægsbevilling til BAT som følge af, at den forudsatte besparelse ved indkøb af nye busser ikke er opnået fordi busserne først ankom medio 2015 (finansieret ved besparelse på afdrag på lån)\n· Tillægsbevilling til Sekretariatet vedr. anvendelse af midler fra salg af KMD-ejendomme til IT-implementering jf. kommunalbestyrelsens beslutning af 19. november 2015 (finansieret ved højere renteindtægter)\nDer er indstillinger om følgende bevillinger vedr. anlæg:\n· Anlægsbevilling og afsættelse af rådighedsbeløb til udgifter vedr. ejendomme, der ikke sælges, finansieret af puljen til køb af jord og bygninger.\n· Forhøjelse af anlægsbevilling og rådighedsbeløb til anskaffelse af nye busser (finansieret ved besparelse på afdrag på lån)\nEndelig anbefales der bevillingsmæssige justeringer på baggrund af budgetopfølgningen vedrørende renter, afdrag på lån samt finansiering. Finansiering vedr. nye busser og IT jf. ovenfor indgår herunder.\nDe bevillingsmæssige justeringer fremgår af bilag 5.\nBevillingerne tilpasses som anført ovenfor og i bilag 5. Samlet set styrkes kassebeholdningen med 41.881.000 kr. jf. nedenstående opsummering:\nTillægsbevillinger vedr. ikke-overførbare områder\nTillægsbevillinger på overførbare områder – lån af næste års budget\nTillægsbevillinger på overførbare områder – øvrige justeringer\nBevillinger vedr. anlæg\nBevillinger vedr. renter, afdrag på lån samt finansiering\nSamlet tilførsel til kassebeholdningen\nResultatopgørelsen pr. 31. oktober 2015 (DOCX)\n20 Likviditetsoversigter pr. 30. november 2015\nOversigter over kassebeholdning og udvikling i beholdninger pr. 30. november 2015.\nDen første oversigt viser den faktiske beholdning ultimo november (100,1 mio.), den gennemsnitlige kassebeholdning over de seneste 365 dage (180,9 mio.), den beregnede kassebeholdning pr. 31. december 2015 (-37,2 mio.) og den forventede faktiske kassebeholdning ultimo 2015 (72,8 mio.).\nDen anden oversigt viser grafisk udviklingen i den faktiske og den gennemsnitlige kassebeholdning opgjort dagligt fra 1. januar 2014 til 30. november 2015.\nDen faktiske beholdning på 100,1 mio. kr. er faldet med 11,0 mio. kr. i forhold til sidste opgørelse pr. 31. oktober 2015. Faldet var forventet, idet udviklingen i november 2014 var atypisk med lavere betalinger udbetalinger til leverandører end sædvanligt.\nDer er fortsat et udlæg for staten vedrørende omfartsvejen i Rønne på ca. 7,2 mio. kr. Beløbet forventes at indgå medio december 2015.\nDen gennemsnitlige beholdning på 180,9 mio. kr. forventes at være stigende i resten af 2015.\nDen beregnede beholdning ultimo 2015 på -37,2 mio. kr. er beregnet på baggrund af den faktiske beholdning ultimo 2014, den budgetterede kasseforbrug i 2015 og afgivne tillægsbevillinger med kassevirkning vedrørende 2015 inkl. budgetoverførsler fra 2014 til 2015 samt de indstillede tillægsbevillinger i forbindelse med budgetopfølgningen pr. 31. oktober 2015. Den beregnede kassebeholdning forudsætter, at samtlige bevillinger, herunder også overførslerne fra 2014, anvendes inden årets udgang.\nBeholdninger pr. 30. november 2015 (PDF)\n21 Anlægsbevilling til ændring af udearealer på Hans Rømer Skolen\nI forbindelse med lukning af Hans Rømer Skolens tidligere afdelinger – Vestermarie og Mosaik – er der behov for at foretage ændringer i skolens udearealer. I den forbindelse er der dels foretaget en vurdering af redskaber, der kan flyttes fra de nedlagte afdelinger, og dels udarbejdet et supplerende forslag til etablering af en multibane og endelig foreslås at der udarbejdes en mere langsigtet plan.\nPå den baggrund søger Center for Ejendomme og Drift om en anlægsbevilling til ændring af udearealerne på Hans Rømer Skolen.\nServicedirektøren og Teknik- og økonomidirektøren indstiller:\na) at der gives en anlægsbevilling og afsættes rådighedsbeløb på 412.000 kr. i 2015 til genanvendelse og etablering af de egnede legepladsredskaber fra Vestermarie og Mosaik på Hans Rømer Skolen, eller\nb) at der gives en anlægsbevilling og afsættes rådighedsbeløb på 394.000 kr. i 2015 til etablering af en multibane på Hans Rømer Skolen, eller\nc) at der gives en samlet anlægsbevilling og afsættes rådighedsbeløb på 806.000 kr. i 2015 til ændring af udearealerne på Hans Rømer Skolen\nd) at udgiften finansieres af overført driftsoverskud fra 2014 under bevilling 13 Undervisning, Fællesudgifter folkeskoler\ne) at anlægsbevillingen gives til Center for Ejendomme og Drift under Teknik- og Miljøudvalget\nTeknik- og Miljøudvalget, den 23. november 2015:\nUdvalget anbefaler pkt. c), d) og e), idet Teknik- og Miljøudvalget samtidig opfordrer Børne- og Skoleudvalget til at tage en dialog med de to lokalområder om, i hvilket omfang legeredskaberne i dag anvendes samt med henblik på at lave en samlet plan for udviklingen.\nAd c) anbefales idet den dog suppleres med en udskiftning af to legehuse til kr. 60.000 således at den samlede sum bliver kr. 866.000\nAd d) og e) anbefales.\nBente Johansen kan ikke medvirke, idet hun mener, at der skal laves en langsigtet plan for udvikling af udearealerne, inden flytning af legeredskaber påbegyndes. Hun vil gerne støtte, at der reserveres et rammebeløb på 1.062.000 kr. til etablering af udearealer/udendørslæringsmiljøer. Samtidig opfordres skolen til at søge yderligere eksterne midler.\nBørne- og Skoleudvalgets indstilling godkendt\nListe B kan ikke medvirke, idet den mener, at der skal laves en langsigtet plan for udvikling af udearealerne, inden flytning af legeredskaber påbegyndes. Den vil gerne støtte, at der reserveres et rammebeløb på 1.062.000 kr. til etablering af udearealer/udendørslæringsmiljøer. Samtidig opfordres skolen til at søge yderligere eksterne midler\nI forbindelse med eventuel flytning af legepladsredskaberne fra Vestermarie Skole og Mosaikskolen til Hans Rømer Skolen er der foretaget en gennemgang af Hans Rømer Skolens udearealer. Udover selve gennemgangen er der afholdt møder med skolens ledelse og bestyrelse.\nUdgangspunktet for det hidtidige arbejde har været at tilvejebringe et grundlag for beslutning om flytning af legepladsredskaber til nogle af Hans Rømer Skolens udearealer. Det er endvidere ønsket at undersøge merudgiften ved at erhverve nye redskaber fremfor at flytte dem fra deres nuværende placering.\nSom et resultat af dette arbejde er det vurderet, at der - udover den konkrete opgave i tilknytning til placering af legepladsredskaberne – er et generelt behov for en mere langsigtet plan for opgradering, ekstraordinær vedligeholdelse o. lign. af skolens udearealer.\nFølgende konkrete emner er af kommunens ”legepladskonsulent” vurderet til at kunne flyttes:\nFlytning af bålhytte, gyngesæt og vippe fra Mosaik.\nFlytning af klatresystem, gyngesæt og bom fra Vestermarie.\nFlytning af Hans Rømer Skolens rutsjebane, der er uhensigtsmæssigt placeret efter at Legestedets legeplads er nedlagt.\nEfter dialog med en mindre arbejdsgruppe nedsat af skolens bestyrelse er det anbefalingen, at der arbejdes i to spor:\nDen konkrete flytning af redskaber begrænses i første omgang til det nuværende sandareal og græsarealet med den nuværende kælkebakke.\nDen resterende del af legepladsarealet indgår i en samlet plan for alle skolens udearealer.\nForslag om den konkrete flytning af redskaber er baseret på en vurdering og prisoverslag udarbejdet af kommunens leverandør af legepladsudstyr – Kompan.\nFlytningen kan gennemføres på forskellige niveauer, hvilket fremgår af nedenstående oversigt:\nSom det fremgår nedenfor udgør minimumsudgiften 308.000 kr. (alternativ 1 uden multibane). Det anbefales, at der foretages en etablering på 806.000 kr. (alternativ 2 med multibane).\nRedskaber udskiftes med eksisterende fra Mosaik og Vestermarie\nArealarbejder - sand med kant\nArealarbejder - komb. gummi og græs\nAlternativ 2 + nyanskaffelse i stedet for at flytte redskaber\nalternativ 3 + erstatning af to eksisterende legehuse\nDet anbefales, at redskaberne etableres på et gummiunderlag. Et gummiunderlag er mere vedligeholdelsesfrit end et sandunderlag. Underlaget tiltrækker ikke dyr på samme måde som sand og kræver heller ikke jævnlig udskiftning eller ekstra påfyldning. Med dette udgangspunkt er minimumsudgiften 412.000 kr.\n· Merudgiften ved nyanskaffelse af tilsvarende redskaber er på yderligere 205.000 kr.\nHerudover er der peget på\n· behovet for udskiftning af 2 legehuse, der har anmærkning fra sidste ”legepladsvurdering” hvilket yderligere koster 60.000 kr.\n· et behov for på relativt kort sigt at etablere en multibane i den store asfalterede skolegård. Udgiften hertil er opgjort til 394.000 kr.\nEfter drøftelsen med bestyrelse og ledelse er det anbefalingen, at der udarbejdes en samlet plan for udvikling af skolens udearealer. Det anbefales, at Kompan tilknyttes dette arbejde, der også vil komme til at omfatte besigtigelse af og inspiration fra kommunens øvrige skoler. Til illustration af denne proces er der udarbejdet en kort gennemgang af skolens øvrige udearealer med stikord, der beskriver arealernes placering, anvendelse og tilstand, jf. bilag.\nDet skal bemærkes, at flytningen af legeredskaber fra Østerlars anbefales fordi legepladsen på den måde anvendes af flere børn. Hvis legeredskaberne bliver stående i Østerlars, skal der afsættes midler til græsslåning og øvrig vedligeholdelse.\nI Vestermarie er der fortsat en legeplads, der kan benyttes af byens børn. Den er placeret bag brugsen.\nDer søges om anlægsbevilling til ændring af udearealer på Hans Rømer Skolen, finansieret af overført driftsoverskud fra 2014 under bevilling 13 Undervisning, som henhører under Center for Skole, Kultur og Fritid.\nDer skal tages politisk stilling til hvilke konkrete projekter, der skal igangsættes nu:\na) 412.000 kr. til genanvendelse og etablering af de egnede legepladsredskaber fra Vestermarie og Mosaik på Hans Rømer Skolen, eller\nb) 394.000 kr. til etablering af en multibane på Hans Rømer Skolen, eller begge dele\nc) 806.000 kr. til ændring af udearealerne på Hans Rømer Skolen\nDette projekt er forankret i Center for Ejendomme og Drift under Teknik- og Miljøudvalget. Dog fremlægges denne sag tillige for Børne- og Skoleudvalget, idet projektet foreslås finansieret af overførte driftsmidler fra Center for Skole, Kultur og Fritid.\nNotat af 3 november 2015 - Hans Rømer Skolen udearealer (DOCX)\n22 Anlægsbevilling til kabellægning af gadebelysning 2015 - etape 2\nKommunalbestyrelsen meddelte den 30. april 2015 en anlægsbevilling på 500.000 kr. til gennemførelse af fælles kabelarbejder i Svaneke og Årsdale.\nØstkraft (kabellægning af luftledninger), Bornholms Forsyning (fjernvarmearbejde) og BornFiber påbegynder nu efterårets fælles gravearbejder primært i Listed og Allinge. Dette medfører behov for en yderligere bevilling til kabellægning af det kommunale gadebelysningsanlæg.\nCenter for Ejendomme og Drift søger på den baggrund om en anlægsbevilling på 1.000.000 kr. til 2. etape af kabellægning af gadebelysningsanlægget i 2015.\na) at der gives en anlægsbevilling på 1.000.000 kr. til kabellægning af belysningsanlæg i 2015, etape 2\nb) at der afsættes rådighedsbeløb på 1.000.000 kr. finansieret af den disponible anlægspulje vedrørende vejanlæg\nI efteråret 2015 påbegynder Østkraft næste pulje af kabellægning af deres luftbårne elforsyningsanlæg.\nBerørte områder er Listed (Dorljevejen, Ingemannsvej, Pælevej), Allinge (dele af Vestergade og Storegade samt Birkevænget, Birkebakken, Birkeløkken, Ellekrogen, Hyldekrogen), Rønne ( Sandemandsvej), Vestermarie (Kirkemøllevejen m.fl.). Ca. 2000m – med en løbende meter pris på ca. 500 kr.\nFor at sikre det kommunale gadebelysningsanlæg, tilbydes det at medtage gadebelysningskabelanlæg i graveprojektet.\nDen kommunale del i projektet vil være afholdelse af udgifter til elkabel, montage af kabel i de master, som kan genbruges, opsætning af nye master i nødvendigt omfang, samt fællesudgifter i forbindelse med opgravning og retablering. (Fællesudgifterne deles ligeligt mellem de ledningsejere der samgraver, og i disse projekter vil den kommunale andel primært være 1/3 af fællesudgifterne).\nCenter for Ejendomme og Drift – Vej, Park og Anlæg – Driftsplanlægning, vurderer at udgifterne til kabellægning af gadebelysningsanlæg, etape 2, som påbegyndes efteråret 2015 vil beløbe sig til 1.000.000 kr.\nUdgiften foreslås finansieret af den disponible anlægspulje til vejanlæg i 2015. Det resterende rådighedsbeløb i denne pulje udgør 1.263.941 kr.\n23 Anlægsbevillinger til formidling af skibsbygningshistorien på Bornholm\nKommunalbestyrelsen besluttede den 25. juni 2015, at sagen vedrørende anlægsbevilling til formidling af skibsbygningshistorien på Bornholm, ved opsætning af egetræskonstruktioner fra Barken Svanen i Svaneke, skulle returneres til Teknik- og Miljøudvalget til fornyet behandling.\nDer søges om anlægsbevillinger til projektet på ny, idet Sparekassen Bornholms Fond har bevilget et tilskud på 120.000 kr. til projektet.\na) at der gives en anlægsbevilling og afsættes rådighedsbeløb på 120.000 kr. (udgift) til formidling af skibsbygningshistorien på Bornholm\nb) at der gives en anlægsbevilling og afsættes rådighedsbeløb på -99.000 kr. (indtægt) vedrørende tilskud til projektet\nc) at nettoudgiften, som udgør 21.000 kr., finansieres af den disponible anlægspulje til havne\nd) at anlægsbevillingerne gives til Center for Teknik og Miljø under Teknik- og Miljøudvalget\nCenter for Teknik og Miljø sikrede sidste år, sammen med Nexø Havn og Center for Ejendomme og Drift, at køl, stævn, hæk og spanter til Barken Svanen kunne bevares, da det stod klart, at den fulde genopbygning af skibet ikke vil blive realiseret.\nSikringen skete, for at det store arbejde, der allerede var gjort, ikke skulle være spildt, således at der på sigt kunne ske en formidling af den bornholmske skibsbygningshistorie.\nProjektet består i, at de meget flotte egetræskonstruktioner opsættes tæt ved det sted, hvor Barken Svanen blev bygget for lige godt 150 år siden.\nProjektet vil blive udført i partnerskab med Bornholms Museum.\nProjektet vil medvirke til at formidle de stolte skibsbygningstraditioner på Bornholm og vil således blive yderligere en attraktion på Svaneke Havn.\nDet er beregnet, at egetræskonstruktionerne kan opsættes for 120.000 kr.\nDer søges om en anlægsbevilling på 120.000 kr. til opsætning af egetræskonstruktionerne fra Barken Svanen samt en anlægsbevilling på -99.000 kr. til tilskud, idet Sparekassen Bornholms Fond den 27. oktober 2015 har givet tilsagn om et tilskud på 120.000 kr. til projektet. Forskellen på 21.000 kr. mellem tilskudsbevillingen og det faktiske tilskud svarer til udgiften til fondsmoms på 17,5 pct. af tilskuddet fra fonden. Denne udgift kan finansieres af den disponible anlægspulje til havne. Det resterende rådighedsbeløb i denne pulje udgør 171.953 kr.\n24 Kommunegaranti for byggekredit til udbygning af varmeværket i Hasle samt transmissionsledninger til Allinge og Klemensker\nBornholms Varme A/S har den 25. november 2015 ansøgt om kommunegaranti for en byggekredit på 71,4 mio. kr. til udbygning af varmeværket i Hasle samt transmissionsledninger til Allinge og Klemensker.\na) at der gives en kommunegaranti til Bornholms Varme A/S for en byggekredit på 71,4 mio. kr. optaget i KommuneKredit, og\nb) at der opkræves garantiprovision med 0,5 pct. pa.\nBornholms Varme A/S har ansøgt om kommunegaranti for en byggekredit på 71,4 mio. kr. til udbygning af varmeværket i Hasle samt etablering af transmissionsledninger til Allinge og Klemensker. Kommunalbestyrelsen har den 8. oktober 2015 godkendt projektforslaget, som også muliggør fjernvarme i Rutsker og Olsker.\nAnlægsarbejderne påbegyndes i 1. kvartal 2016 og forventes afsluttet med udgangen af 2017. hvor byggekreditten konverteres til et lån. Både byggekredit og lån forventes optaget i KommuneKredit.\nProjektet skal ses i sammenhæng med etableringen af fjernvarme i Allinge, Sandvig, Sandkaas og Tejn, hvor kommunalbestyrelsen godkendte en kommunegaranti for byggekredit på 98,6 mio. kr. på mødet den 19. november 2015.\nBornholms Varme A/S har fremsendt et langtidsbudget for projektet, som både omfatter udbygning af varmeværk, transmissionsledninger og etablering af fjernvarme Allinge, Sandvig, Sandkaas og Tejn. Med anlægsudgifter på i alt 170,0 mio. kr. viser budgettet, at der vil være underskud de fem første år i forbindelse med opstarten af forsyningsområdet, idet underskuddet vil være nedbragt til nul efter elleve år.\nKommunegaranti for byggekreditten forventes ikke umiddelbart at få negative økonomiske konsekvenser for Bornholms Regionskommune.\nEn kommunegaranti for byggekreditten falder ind under statsstøttereglerne. Garantien kan kun gives lovligt mod opkrævning af garantiprovision. Det er vurderet, at risikoen er uændret i forhold til tidligere garantier til Bornholms Varme A/S, og dermed opkræves med 0,5 pct. pa.\n25 Optagelse af lån vedrørende nye busser\nKommunalbestyrelsen forudsatte i budget 2015, at en del af anskaffelsen af nye busser til BAT finansieres ved optagelse af lån.\na) at der optages et 10-årigt lån på 9,8 mio. kr. i KommuneKredit,\nb) at der meddeles en anlægsbevilling på 9,8 mio. kr. til optagelse af lån, finansieret af det afsatte rådighedsbeløb, og\nc) at borgmesteren bemyndiges til at optage lånet.\nd) at udgiften finansieres ved træk på kassebeholdningen og der ikke optages lån som forudsat i budget 2015.\nAd a), b) og c) anbefales.\nListe C, liste W, liste O og liste Ø kan ikke medvirke\nI budget 2015 blev der afsat anlægsbudget til anskaffelse af nye busser til BAT. Samtidig blev det forudsat, at der optages lån på 9,8 mio. kr. til delvis finansiering af anskaffelserne.\nBusserne er ankommet medio 2015.\nDet anbefales, at lånet optages i KommuneKredit med en løbetid på 10 år, hvilket svarer til bussernes forventede levetid.\nAlternativt kan det overvejes at undlade optagelse af lån og finansiere anskaffelsen ved træk på kassebeholdningen. Et eventuelt træk på kassebeholdningen får ikke betydning for overholdelse af målsætningen for kassebeholdningen i kommunens økonomiske politik, ligesom kommunen også fortsat vil overholde Social- og Indenrigsministeriets regler for kommunernes kassebeholdning.\nDer er i budgettet afsat 1.032.000 kr. årligt til ydelser på et nyt 10-årigt lån. Kommunen har i henhold til lånebekendtgørelsen modtaget dispensation, og dermed låneramme, fra Social- og Indenrigsministeriet til optagelse af lån til køb af busser.\nHvis der ikke optages lån, vil der være et ikke-budgetteret træk på kassebeholdningen. Der vil være en mistet renteindtægt, som dog med det nuværende renteniveau vil være meget begrænset (max 5.000 kr. årligt). Samtidig spares renteudgiften på lånet med ca. 56.000 kr. årligt.\nDer vil være et ekstra træk på kassebeholdningen ved at tage hele udgiften via kassen i 2015. Om 10 år vil kassebeholdningen alt andet lige være den samme som ved lånefinansiering, da vi på det tidspunkt vil have tilbagebetalt lånet.\nHvis der ikke optages lån kan budgetposten til ydelsen på lån tages ud af budgettet, og budgetbalancen vil således blive forbedret med godt 1 mio. kr. årligt de næste 10 år.\n26 Godkendelse af regnskab 2014 for de kommunale almene pleje- og handicapboliger\nRegnskaber 2014 for de kommunale almene pleje- og handicapboliger er udarbejdet samt budgetter for 2016. Regnskaberne for 2014 udviser generelt overskud. Dette vedrører især nybyggede boliger, hvor der er fastsat husleje efter et års afdrag på lån, mens der flere steder alene har været betalt afdrag i 5 måneder. De fleste steder blev huslejen hævet i 2014 og nogle steder igen til 2015. De fleste opsamlede underskud ventes således afviklet ultimo 2015. Huslejen for 2016 holdes i ro, undtagen for Nexøhuset, hvor den øges med knap 2 % og for Stenbanen, hvor huslejen nedsættes.\n· At regnskaberne godkendes.\n· At budgetter og huslejefastsættelser tages til efterretning.\nDer er udarbejdet regnskaber for 2014 for afdelingerne Nylars, Aabo, Klintebo/Røbo, Nexøhuset, Stenbanen, Kommandanthøjen og Snorrebakken. I alt 309 boliger.\nRegnskaberne vedrører driften af boligerne/bygningerne.\nBestyrelsen for de almene kommunale pleje- og handicapboliger har på et møde den 1. december godkendt regnskaberne og budgetterne inkl. huslejefastsættelse på baggrund af budgetterne.\nRegnskaberne fremlægges til endelig godkendelse i Kommunalbestyrelsen.\nBudgetter fremlægges til orientering.\nGenerelt om regnskaberne:\nBetalinger på lån (nettokapitaludgifter post 105.9) vedrørende opførsel og eventuelle om- og tilbygninger er den største post i regnskaberne.\nDerudover består udgifterne især af forbrugsudgifter til fællesarealer; vand, el, varme samt renovation. Dertil kommer udgifter til administration og pedelbistand (½ time pr uge pr. bolig).\nØvrige udgifter består af de daglige vedligeholdelsesopgaver samt større vedligeholdelsesopgaver og fornyelse af bygningsdele og inventar på fællesarealerne.\nFor at jævne udgifterne til større vedligeholdelsesopgaver ud over årene, afsættes der i regnskabet udgifter til henlæggelser (post 120 samt 121 vedr. fraflytninger). De akkumulerede henlæggelser fremgår af status/balance som ”Saldo ultimo”.\nForbruget til større vedligeholdelsesopgaver og fornyelser (fx udskiftning af vinduer eller hårde hvidevarer) trækkes også fra henlæggelserne. I regnskabet indgår de årlige udgifter i post 116, men påvirker ikke direkte resultatet det enkelte år.\nDen daglige vedligeholdelse med mindre opgaver samt indkøb af mindre værktøj og materialer til små reparationer fremgår af post 115.\nVed fraflytning betales 1 % af udgifterne til istandsættelse (typisk maling og rengøring, evt. også gulvslibning) af ejendommen for hver måned, beboeren har boet der.\nDen samlede betaling i året fremgår af post 117. Udgiften trækkes dog fra henlæggelserne til dette, så resultatet ikke giver udsving alt efter om der ét år er mange fraflytninger.\nOverskud-/underskud afvikles over en 3-5 årig periode med huslejenedsættelse / -stigning til følge.\nOverskud kan dog også overføres til henlæggelser til vedligehold. At overføre det her til og dermed øge de akkumulerede henlæggelser kan være med til at holde huslejen i ro i de kommende år, trods stigende udgifter til vedligehold. Dette dog kun således at henlæggelserne samlet dækker behovet i de nærmeste 3-4 år og ikke overstiger dette væsentligt.\nMed hensyn til budgettet skal der være balance mellem samtlige udgifter og indtægter i afdelingen. Den månedlige husleje er på mellem knap 5000 kr. og knap 7000 kr. pr bolig.\nHerunder gennemgås i hovedtræk regnskaber og budgetter for de enkelte afdelinger.\nRegnskab 2014 udviser et overskud på knap 119.000 kr. Det betyder, at underskud fra 2013 kan være afviklet med udgangen af 2015. Der er i 2014 taget to nye boliger i brug efter ombygning, hvortil der er optaget lån. Dermed stiger udgifterne til afdrag på lån, men samtidig også de samlede huslejeindtægter.\nDer er ikke budgetteret med huslejestigning i 2016. Huslejen blev senest sat op med budget 2014. Henlæggelser til planlagt vedligehold er øget med budget 2016 og må også påregnes øget i de kommende år.\nRegnskab 2014 udviser et overskud på knap 48.000 kr. Dette nedbringer det akkumulerede underskud fra 2013. Overskuddet opstår som følge af færre udgifter til løbende vedligehold end budgetteret med.\nBudget 2016 er i forhold til budget 2015 tilrettet som følge af øgede forbrugsudgifter i 2014 til vand, el og varme. Henlæggelser til planlagt vedligehold og fornyelse er nedsat, så det er afstemt med de samlede henlæggelser over perioden og de forventede vedligeholdelses-udgifter. Der er ikke budgetteret med huslejestigning i 2016. Huslejen blev senest sat op med budget 2014. Øges forbrugsudgifterne yderligere i den kommende periode, må der påregnes huslejestigninger i de kommende år.\nDer er i regnskab 2014 et overskud, der især skyldes lavere udgifter til vand, varme og renovation. Dertil er der indlagt en korrektion vedr. renovation (post 206), hvor boligerne de sidste 4 år har betalt helt/delvist for renovation, der vedrører dagcenteret. Der indstilles fra administrationen til at dette korrigeres for 3 år, så det følger almindelig forældelsesfrist. Korrektion længere tilbage vil ændre korrektion med yderligere knap 48.000 kr.\nOverskuddet er med til at nedbringe det akkumulerede underskud (det er nu på godt 1,2 mio. kr. jf. post 207 i balancen).\nDer blev foretaget huslejestigninger i 2014 og igen i 2015, der skulle bringe budgettet i balance. Dette vurderes igen med regnskab 2015, hvorefter huslejen for 2017 fastsættes. Huslejen for 2016 er en fortsættelse af huslejen for 2015.\nRegnskabet for 2014 viser balance mellem udgifter og indtægter. Mens udgifterne til vand, renovation og almindelig vedligehold er lavere end budgetteret er udgifter til el og varme større end budgetteret.\nDer er med budget 2016 lagt op til en huslejestigning på 1,88 % for at imødekommende stigende vedligeholdelsesbehov, som beskrevet i den 10-årige vedligeholdelsesplan. Det svarer til en stigning på 131 kr. om måneden pr. bolig.\nRegnskabet for 2014 udviser et overskud på knap 460.000 kr. Overskuddet opstår som følge af, at beboerne på etape 2 er opkrævet husleje fastsat ud fra udgifter til lån mv. i et helt år, mens der i 2014 kun er betalt afdrag for 5 måneder. Idet der i forvejen er et overført overskud og henlæggelserne dækker de i den 10-årige vedligeholdelsesplan afsatte udgifter for de næste ca. 8 år, foreslås overskuddet delvist henlagt til fornyelse og istandsættelse delvist afviklet over en 3-årig periode ved huslejenedsættelse.\nRegnskabet for 2014 udviser et overskud på godt 75.000 kr., hvilket opstår af at der er afsat en større diverse-post i budget 2014, som ikke er benyttet.\nUdgifter til afdrag på lån er stigende. Henlæggelser til vedligehold er justeret i henhold til de nuværende akkumulerede henlæggelser og den 10-årige vedligeholdelsesplan. Der er ikke budgetteret med huslejestigning i 2016. Medmindre nogle udgifter stiger uforudset ser der ud til også i de kommende år at være balance i budgettet.\nRegnskab 2014 udviser et overskud på godt 620.000 kr. Dette skyldes især, at huslejen for etape 2 er fastsat efter de samlede årlige forventede udgifter, mens der i 2014 alene er betalt afdrag på lån i de sidste 5 måneder af året for etape 2. Dette til trods for at der var beregnet anvendt en del af dette overskud til at indkøbe havemøbler mv. Overskuddet indstilles overført til vedligeholdelseskontoen, så det er muligt at holde huslejen nogenlunde i ro i de kommende år.\nI budget 2016 er der budgetteret med en fastholdelse af den nuværende husleje.\nDriften af boligerne skal balancere med indtægterne fra huslejen.\nÆndringer i huslejen kan få betydning for de samlede udgifter til boligstøtte. Denne fastsættes dog individuelt for den enkelte beboer.\nRegnskab 2014 og budget 2016 Nylars (PDF)\nRegnskab 2014 og budget 2016 Aabo (PDF)\nRegnskab 2014 og budget 2016 Klintebo/Røbo (PDF)\nRegnskab 2014 og budget 2016 Nexøhuset (PDF)\nRegnskab 2014 og budget 2016 Stenbanen (PDF)\nRegnskab 2014 og budget 2016 Kommandanthøjen (PDF)\nRegnskab 2014 og budget 2016 Snorrebakken (PDF)\n27 Udpegning af medlem til Bornholms Vækstforum\nKommunalbestyrelsen skal udpege 1 medlem til Bornholms Vækstforum blandt de af Dansk Industri indstillede personer.\n· At der udpeges 1 medlem til Bornholms Vækstforum blandt de af Dansk Industri indstillede personer:\na) Direktør Pernille Bülow\nb) Direktør Per Olesen\nKommunalbestyrelsen, den 17. december 2015:\nIndstilling a) godkendt\nDansk Industris plads i Bornholms Vækstforum står vakant.\nDansk Industri indstiller:\nDirektør Pernille Bülow\nsom medlem af Bornholms Vækstforum på Dansk Industris vakante plads.\nMed henvisning til ligestillingsloven om udnævnelser til råd, nævn m.v. indstilles ligeledes:\nSct. Klemensgade 17\nVækstforums funktionsperiode er 4 år fra 1. april året efter kommunalvalget.\nUdpegningen gælder frem til den 31. marts 2018.\nLov om erhvervsfremme §§ 8-13a\n101. Lukket punkt: udbudssag